open-index/open-wikipedia-markdown huggingface dataset:
കായൽ ഞണ്ട്

കായൽ ഞണ്ട് എന്നത് [ആംഗലേയ നാമങ്ങൾ mud crab,mangrove crab]  ***Scylla serrata***, ***Scylla  tranquebarica*** എന്നീ രണ്ട് വംശങ്ങളിൽ പെടുന്ന  മുഖ്യമായും കായൽജീവിയായ ഞണ്ടുകൾക്ക് പൊതുവേയുള്ള പേരാണ്. ഏഷ്യ, ആഫ്രിക്ക, ആസ്ത്രേലിയ എന്നീ ഭൂഖണ്ഡങ്ങളിലെ കായലുകളിൽ ഇവ കാണപ്പെടുന്നു.  ഭക്ഷ്യയോഗ്യമായ ഇവ ‍കേരളത്തിൽ അടക്കം ഒട്ടേറെ നാടുകളിൽ   മറ്റു ഞണ്ടിനങ്ങളെക്കാൾ  വിലയേറിയതും പ്രിയമുള്ളതുമായ ഭക്ഷ്യവസ്തുവാണ്. 

കായൽ ഞണ്ടുകളെ ജീവനോടെ പാചകം ചെയ്യുകയാണ് മിക്ക നാടുകളിൽ  പ്രചാരമുള്ള രീതി എന്നതിനാൽ ഇവയെ ജീവനോടെ പിടിക്കുകയും വിൽക്കുകയുമാണ് സാധാരണ ചെയ്യുന്നത്. വലിപ്പവും  ശക്തിയുമുള്ള  ഇവയുടെ ഇറുക്കുകാലുകൾ കൊണ്ടുള്ള  ആക്രമണം മുറിപ്പെടുത്തിയേക്കും എന്നതിനാൽ ഇവയുടെ കാലുകൾ ചരടോ വാഴനാരോ കൊണ്ട് കൂട്ടിക്കെട്ടിയാണ് കേരളത്തിൽ ഇവയെ ചന്തകളിലും മറ്റും വിൽപ്പനയ്ക്ക് വയ്ക്കാറ്. 

പ്രായപൂർത്തിയായ കായൽ ഞണ്ടുകൾ  മൂന്നര കിലോഗ്രാം വരെ തൂക്കം വയ്ക്കാറുണ്ട്. മറ്റു ഞണ്ടുകളെപ്പോലെ ഇവയിലേയും പെൺ‌ജീവികൾ മുട്ടകൾ വയറിനടിയിലെ അറയിൽ സൂക്ഷിച്ച് ലാർ‌വകളെ വിരിയിച്ച് പുറത്തുവിടുകയാണ്‌ ചെയ്യുന്നത്. പതിനായിരക്കണക്കിനു ലാർ‌വകളെ വിരിയിച്ച് വിടാൻ  ഒരു ഞണ്ടിനു ഒരു സമയം കഴിയുമെങ്കിലും അവയിൽ ഭൂരിഭാഗവും വളർച്ചയെത്തും മുന്നേ  അപായപ്പെടുകയോ മറ്റുരീതിയിൽ മരിക്കുകയോ ആണ്‌ പതിവ്.

മീനുകൾ, ജലജന്തുക്കൾ തുടങ്ങി വൈവിദ്ധ്യമാർന്ന ഭക്ഷണം കഴിക്കുന്ന കായൽ ഞണ്ടുകൾ സ്വവർഗ്ഗഭോജികളാണ്‌. പുറം തോട് പൊഴിക്കുന്ന സമയത്ത് കായൽ ഞണ്ടിനെ മറ്റു കായൽ ഞണ്ടുകൾ കൊന്നു തിന്നുക സാധാരണമാണ്‌.

ഏതു തരം മാംസാഹാരവും കഴിക്കുകയും  വെള്ളത്തിലെ താപരാസമാറ്റങ്ങളെ  ഫലപ്രദമായി അതിജീവിക്കുകയും കായൽ ഞണ്ടുകളെ അക്വേറിയങ്ങളിൽ ഇണക്കി വളർത്താൻ താരതമ്യേന എളുപ്പമാണ്‌. കേരളത്തിൽ പലയിടങ്ങളിലും വാണിജ്യാടിസ്ഥാനത്തിൽ ഇവയെ വളർത്തുന്നുണ്ട്.

## External links
*Australia: Queensland government page on mangrove crab 
*Cycle of the mud crab
*Life Cycle of the Mud Crab - Fishnote No.11 March 2007, Northern Territory

വർഗ്ഗം:ഭക്ഷ്യയോഗ്യമായ ക്രസ്റ്റേഷ്യനുകൾ
ലിന്ക്സ് എഡിസിഓൻസ്

ഒരു സ്പാനീഷ്, പക്ഷിശാസ്ത്ര  പ്രസിദ്ധീകരണ സ്ഥാപനമാണ്‌ ** ലിന്ക്സ് എഡിസിഓൻസ്** (Lynx Edicions).  ലോകത്തിലെ പക്ഷികളെ കുറിച്ചുള്ള കൈപ്പുസ്തകങ്ങൾ 16  വോളിയങ്ങളിലായി  പ്രസിദ്ധീകരണം ആരംഭിച്ചതോടെ ഈ സ്ഥാപനം ജനശ്രദ്ധ നേടി.   2011ല്  പതിനാറാം വോളിയവും  പൂർത്തിയാകും. ലോകത്തിലുള്ള എല്ലാ ഇനം പക്ഷികളെയും ചിത്രീകരിച്ച് വളരെ വിശദമായി  പ്രതിപാദിക്കുന്ന ഇത്തരത്തിലുള്ള പുസ്തകങ്ങൾ  മറ്റൊരു തരം ജീവികളെ അധീകരിച്ച് ഇതുവരെ ആരും പുറത്തിറക്കിയിട്ടില്ല. 

**ലോകത്തിലെ പക്ഷികൾ** എന്ന 16 കൈപ്പുസ്തകങ്ങൾ   , **ലോകത്തിലെ സസ്തനികൾ**  എന്നിവ   ഇവരുടെ  പ്രശസ്ത   പ്രസിദ്ധീകരണങ്ങളാണ് 

2002 ല് ആരംഭിച്ച , **ഇന്റർനെറ്റ്‌ ബേർഡ് കളക്ഷൻ** (IBC) എന്ന പക്ഷികളെ സംബന്ധിച്ച സൌജന്യ ഓൺ ലൈൻ ദൃശ്യ-ശ്രാവ്യ ലൈബ്രറി, ഇവരുടെ മറ്റൊരു സംരംഭമാണ്. ഓരോ ഇനം പക്ഷികളുടെയും ഉപജാതികൾ, അവയുടെ തൂവലുകളുടെ പ്രത്യേകതകൾ, ഭക്ഷണ-പ്രജന രീതികൾ  തുടങ്ങിയ പക്ഷിജീവശാസ്ത്ര അറിവിന്റെ വീഡിയോകൾ, ചിത്രങ്ങൾ, രേഖകൾ എന്നിവ  ഉൾക്കൊണ്ട  ഈ സംരംഭം ,ലോകത്തിന്റെ വിവിധ ഭാഗങ്ങളിലുള്ള നൂറിൽപ്പരം വ്യക്തികൾ  തുടർച്ചയായി വിവരങ്ങൾ ചേർത്ത് പുതുക്കിക്കൊണ്ടിരിക്കുകയാണ് 

## അവലംബം


## പുറംകണ്ണികൾ
* Lynx Edicions website
* Internet Bird Collection. Videos, photos & sounds of birds.
കരിവെള്ളൂർ മഹാദേവക്ഷേത്രം

കണ്ണൂർ ജില്ലയിലെ പയ്യന്നൂരിനടുത്ത് കരിവെള്ളൂർ ഗ്രാമത്തിൽ സ്ഥിതിചെയ്യുന്ന പുരാതന മഹാക്ഷേത്രമാണ് **കരിവെള്ളൂർ മഹാദേവക്ഷേത്രം**. പഴയ കേരളത്തിലെ നൂറ്റെട്ട് ശിവക്ഷേത്രങ്ങളിൽ പറയപ്പെടുന്ന ശിവക്ഷേത്രമാണിത്..  വൈഷ്ണവാംശഭൂതനായ ശ്രീ പരശുരാമനാൽ പ്രതിഷ്ഠിക്കപ്പെട്ടു എന്ന് ഐതിഹ്യമുള്ള ഈ ക്ഷേത്രത്തിലെ പ്രധാന പ്രതിഷ്ഠയായ 'കരിവെള്ളൂരപ്പൻ' കരിവെള്ളൂർ ദേശത്തിന്റെ ദേശനാഥനായി അറിയപ്പെടുന്നു. . കരിവെള്ളൂർ ദേശത്തിലെ രണ്ടു മഹാശിവക്ഷേത്രങ്ങളിൽ ഒന്നാണ് ഈ ക്ഷേത്രം; രണ്ടാമത്തെ ശിവക്ഷേത്രം പുത്തൂർ മഹാദേവക്ഷേത്രമാണ്.

left|thumb|300px|കരിവെള്ളൂർ മഹാദേവക്ഷേത്രം

## History

## ക്ഷേത്ര നിർമ്മിതി

### ശ്രീകോവിൽ

### നാലമ്പലം

### നമസ്കാര മണ്ഡപം

## പൂജാവിധികളും, വിശേഷങ്ങളും

കേരളത്തിൽ അപൂർവ്വമായ മത്ത വിലാസം കൂത്ത്, വിരുത്തിക്കൂത്ത് എന്നിവ എല്ലാവർഷവും തുലാമാസത്തിൽ കരിവെള്ളൂർ ശിവക്ഷേത്രത്തിൽ അരങ്ങേറുന്നു..കരിവെള്ളൂർ ശിവക്ഷേത്രത്തിൽ കൂത്ത്‌ വഴിപാടായി നടത്തിയാൽ കുട്ടികളുണ്ടുകുമെന്ന്‌ ഭക്തർ വിശ്വസിക്കുന്നു. 

കേരളത്തിലെ അപൂർവ്വം ശിവക്ഷേത്രങ്ങളിൽ മാത്രമേ മത്തവിലാസം കൂത്ത് നടക്കാറുള്ളൂ. ആദ്യ രണ്ട് ദിവസവും പുറപ്പാടും മൂന്നാംദിവസം കപാലി വേഷവും അരങ്ങിലെത്തും. ഭക്തരുടെ പ്രാർഥനയായാണ് മത്തവിലാസം കൂത്ത് അവതരിപ്പിക്കുന്നത്...

**ബി.സി.500നും എ.ഡി.300**നും ഇടയിലുള്ള മഹാശിലാ സംസ്ക്കാരത്തിൻറെ അവശിഷ്ടങ്ങൾ കരിവെള്ളൂർ-പെരളം പഞ്ചായത്തിൻറെ വിവിധ ഭാഗങ്ങളിലായി കണ്ടെത്തിയിട്ടുണ്ട്.

## പ്രതിഷ്ഠാ മൂർത്തികൾ

### ഉപദേവപ്രതിഷ്ഠകൾ

## ക്ഷേത്രത്തിൽ എത്തിചേരാൻ

## ഇതും കാണുക
* പുത്തൂർ മഹാദേവക്ഷേത്രം
* കരിവെള്ളൂർ
left|thumb|300px|നാലമ്പലം, ബലിക്കൽപ്പുര
## അവലംബം


വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
വർഗ്ഗം:നൂറ്റെട്ട് ശിവക്ഷേത്രങ്ങൾ
അധികാരി

മുൻകാലങ്ങളിൽ മലബാറിലെ റവന്യൂ ഭരണത്തിന്റെ ഘടകമായ *അംശ*ത്തിന്റെ മേലധികാരിയെ **അധികാരി** എന്നു വിളിച്ചിരുന്നു. ദേശവാഴികളിൽ ഏറ്റവും കൂടുതൽ സ്വാധീനശക്തിയുണ്ടായിരുന്നവരാണ് അധികാരികൾ. *ഹോബളി* (ജില്ലയുടെ ഭാഗം - കന്നഡ) സമ്പ്രദായം നിർത്തലാക്കിയതോടെ *അംശം* നിലവിൽ വന്നു. എ.ഡി. 1822-23 കാലത്ത് സ്പെഷ്യൽ കമ്മീഷണറായിരുന്ന എച്ച്.എസ്. ഗ്രീമേയാണ് *ഹോബളി* സമ്പ്രദായം നിർത്തലാക്കി *അംശം* സമ്പ്രദായം രൂപവത്കരിച്ചത്. പലദേശങ്ങൾ ഒന്നിച്ചു ചേർത്ത് അംശങ്ങൾ രൂപവത്കരിക്കുകയും ഓരോ അംശത്തിന്റെയും ഭരണച്ചുമതലകൾ നിർവഹിക്കാൻ അധികാരികളെ നിയമിക്കുകയും ചെയ്തു. 2212 ദേശങ്ങൾ സംയോജിപ്പിച്ച് 429 അംശങ്ങളാക്കി. മുൻപുണ്ടായിരുന്ന ദേശവാഴികളെ അധികാരികളാക്കി നിയമിച്ചിരുന്നു. ജാമ്യപത്രങ്ങൾ തയ്യാറാക്കുന്നത് അധികാരികളായിരുന്നുവെന്നത് മലബാറിലെ ഒരു പ്രത്യേകതയാണ്. 1889-ലെ ഗ്രാമക്കോടതി നിയമം അനുസരിച്ച് വ്യവഹാരഹേതു 20 രൂപയിൽ കുറവുള്ള പെറ്റികേസുകൾ വിചാരണ ചെയ്യുന്നതിന് അവർക്ക് അധികാരമുണ്ടായിരുന്നു.

*അംശം*, *പകുതി*, *പ്രവൃത്തി* എന്നീ റവന്യൂ ഘടകങ്ങളുടെ പര്യായമായും *അധികാരം* എന്ന പദം ഉപയോഗിച്ചിരുന്നു. അധികാരി *അധികാര*ത്തിലെ കരംപിരിവിനും മറ്റും ചുമതലപ്പെട്ട ഉദ്യോഗസ്ഥനായിരുന്നു. ഇവരെ പ്രാദേശികമായി പാർവത്യാർ, മണിയക്കാരൻ എന്നെല്ലാം പറഞ്ഞുവന്നു. 1956-ൽ കേരള സംസ്ഥാനം നിലവിൽ വന്നതോടുകൂടി *അധികാരി* എന്ന ഉദ്യോഗം നിയമനിർമ്മാണംമൂലം ഇല്ലാതാവുകയും തത്സ്ഥാനത്ത് വില്ലേജ് ഓഫീസർ (Village Officer) എന്ന തസ്തിക നിലവിൽ വരികയും ചെയ്തു.

ഒരു റവന്യൂ ഘടകം എന്ന അർഥത്തിൽ തിരുവിതാംകൂർ പ്രദേശത്തും *അധികാരം* എന്ന പദം പ്രയോഗത്തിലുണ്ടായിരുന്നു. ടി.കെ. വേലുപ്പിള്ളയുടെ (തിരുവിതാംകൂർ സ്റ്റേറ്റ് മാനുവൽ) *[[ആറ്റിങ്ങൽ]] ഇടക്കോട്ട് അധികാരം രണ്ടിലും നിലവും പുരയിടം വകയിൽ* എന്നും (1940) മറ്റൊരു സർക്കാർ വിളംബരത്തിൽ *അതത് പ്രവൃത്തി അധികാരം കേൾവികളിലും മണ്ടപത്തും വാതുക്കൽകളിലും ഇരിക്കുന്ന പാർവത്യകാരന്മാർ* എന്നും കാണുന്നു.
പി. വേണു

മലയാള ചലച്ചിത്ര സംവിധായകനും നിർമാതാവുമായിരുന്നു **പി. വേണു** എന്നറിയപ്പെട്ടിരുന്ന **പാട്ടത്തിൽ വേണുഗോപാലമേനോൻ**. 32 ചിത്രങ്ങൾക്ക് സംവിധാനം നിർവഹിച്ച ഇദ്ദേഹം പ്രേംനസീറിനെ നായകനാക്കിയാണ് 16 ചലച്ചിത്രങ്ങൾ സംവിധാനം ചെയ്തിട്ടുള്ളത്. ആദ്യ ചിത്രമായ ഉദ്യോഗസ്ഥയ്ക്ക് ശേഷം *ഉദ്യോഗസ്ഥ വേണു* എന്ന പേരിൽ അറിയപ്പെട്ടു.

## ജീവിതരേഖ
തൃശ്ശൂർ ജില്ലയിലെ പുറനാട്ടുകരയിൽ 1940 നവംബർ 8-ന് ജനിച്ചു. മാധവക്കുറുപ്പും അമ്മിണിയമ്മയുമായിരുന്നു മാതാപിതാക്കൾ. ഇവരുടെ മൂന്നുമക്കളിൽ മൂത്തവനായിരുന്നു വേണുഗോപാലമേനോൻ എന്ന വേണു. 1967-ൽ പുറത്തിറങ്ങിയ ഉദ്യോഗസ്ഥയാണ് ആദ്യമായി സംവിധാനം നിർവഹിച്ച ചിത്രം. 1969-ൽ പുറത്തിറങ്ങിയ വിരുന്നുകാരി എന്ന സിനിമയുടെ നിർമ്മാതാവും ഇദ്ദേഹമായിരുന്നു. 2003-ൽ പുറത്തിറങ്ങിയ പരിണാമം ആണ് അവസാനം സംവിധാനം ചെയ്ത ചിത്രം. മാടമ്പ് കുഞ്ഞുകുട്ടൻ നായകനായ ഈ ചിത്രത്തിലെ പ്രകടനത്തിന് അദ്ദേഹത്തിന് ഇസ്രായേൽ ഫിലിം ഫെസ്റ്റിവലിന്റെ അംഗീകാരം ലഭിച്ചിരുന്നു. 45 വർഷത്തോളമായി ചെന്നൈയിലായിരുന്നു താമസിച്ചിരുന്നത്. ഹൃദയാഘാതം മൂലം ചെന്നൈ ഷേണായ്‌നഗറിലെ വസതിയിൽ 2011 മേയ് 25-ന് രാവിലെ 9.20-ന് 70--ാം വയസ്സിൽ അന്തരിച്ചു. മൃതദേഹം നാട്ടിലെത്തിച്ച ശേഷം തിരുവില്വാമല പാമ്പാടി ഐവർമഠം ശ്മശാനത്തിൽ സംസ്കരിച്ചു.

;കുടുംബം
ഭാര്യ: സുശീല. മക്കൾ: വിജയ് മേനോൻ, ശ്രീദേവി.

## സംവിധാനം നിർവഹിച്ച ചലച്ചിത്രങ്ങൾ
* ഉദ്യോഗസ്ഥ
* വിരുതൻ ശങ്കു
* വിരുന്നുകാരി
* വീട്ടുമൃഗം
* സി.ഐ.ഡി. നസീർ
* ടാക്സികാർ
* പ്രേതങ്ങളുടെ താഴ്‌വര
* ബോയ്ഫ്രണ്ട്
* രാത്രിയിലെ യാത്രക്കാർ
* ആൾമാറാട്ടം (ചലച്ചിത്രം)
* അറിയപ്പെടാത്ത രഹസ്യം
* വാർഡ് നമ്പർ ഏഴ്
* അരഞ്ഞാണം(ചലച്ചിത്രം)
* പാറശ്ശാല പാച്ചൻ പയ്യന്നൂർ പരമു
* പരിണാമം
* അമൃതചുംബനം
* അവളുടെ പ്രതികാരം
* പിച്ചാത്തി കുട്ടപ്പൻ

## പുരസ്കാരങ്ങൾ
ഇസ്രായേൽ ഫിലിം ഫെസ്റ്റിവലിൽ 2002ൽ പരിണാമം എന്ന സിനിമ മികച്ച തിരക്കഥയ്ക്കുള്ള പുരസ്കാരം നേടി.

## അവലംബം

വർഗ്ഗം:1940-ൽ ജനിച്ചവർ
വർഗ്ഗം:2011-ൽ മരിച്ചവർ
വർഗ്ഗം:നവംബർ 8-ന് ജനിച്ചവർ
വർഗ്ഗം:മേയ് 25-ന് മരിച്ചവർ
വർഗ്ഗം:മലയാളചലച്ചിത്രസംവിധായകർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:മേനോന്മാർ
വർഗ്ഗം:തൃശ്ശൂരിൽ നിന്നുള്ള ചലച്ചിത്രപ്രവർത്തകർ
കൊടവലം

പഴയ ദക്ഷിണ കനറ ജില്ലയിലെ കാസറഗോഡ് താലൂക്കിലെ ആദ്യകാല അധിവാസ കേന്ദ്രങ്ങളിലൊന്നാണ് കൊടവലം. അജാനൂർ,  മടിക്കൈ പള്ളിക്കര കോടോം-ബേളുർ എന്നീ ഗ്രാമ പഞ്ചായത്തുകൾ അതിരിടുന്ന പുല്ലൂർ-പെരിയ ഗ്രാമ പഞ്ചായത്തിലെ ഒരു ചെറിയ ഗ്രാമം. പേരും പ്രശ്സ്തിയും കൊണ്ട് കേരള ചരിത്രത്തിലും ഇടം നേടിയിട്ടുണ്ട് കൊടവലം വിഷ്ണു ക്ഷേത്രത്തിലുടെ.  കുന്നിൻ ചെരുവുകളും ചെറുകുന്നുകളും വിശാലമായ പാടശേഖരങ്ങളും കൊണ്ട് നിറഞ്ഞ ചെറിയൊരു ഗ്രാമം. ചെറുതും വലുതുമായ വയലുകൾ. ഗ്രാമത്തെ നനച്ചു കൊണ്ട്, അതിന് എപ്പോഴും പച്ചപ്പു നൽകി ഗ്രാമത്തിന്റെ രക്തധമനിയായി ഒഴുകുന്ന കൊടവലം തോട്. 
അടുത്ത ഗ്രാമത്തിൽ നിന്ന് തുടങ്ങി കൊടവലത്തിലൂടെ ഒഴുകി പുല്ലൂർ തോടായി പിന്നെയുമൊഴുകി ചിത്താരി പുഴയായി മാറി അറബി കടലിലേക്ക് നീളുന്നതാണ് ഈ തോട്. 
കൊടവലം ഒരു ബഹുസ്വര സമൂഹമാണ്. മഡിയൻ കൂലോത്തെ കലശം കഴിഞ്ഞാൽ തുലാമാസത്തിലെ പത്താം ഉദയം വരെ കൂലോത്തിന്റെ അധികാര പരിധിക്ക് അകത്ത് ഉത്സവങ്ങളൊന്നും പാടില്ല എന്നാണ് ചട്ടം. കലശത്തിനു വേണ്ട പൂവും കായും കനികളും മറ്റു വിഭവങ്ങളും കൂലോത്തിന്റെ ആധീനതയിലുള്ള ഗ്രാമങ്ങളിൽ നിന്ന് ശേഖരിക്കുന്നവരെ പൂക്കാറെന്നാണ് വിളിച്ചിരുന്നത്. പൂക്കാറും അവരുടെ ചിലമ്പും കയറാത്ത നാടാണ് കൊടവലം. ഇതാണ് കൊടവലത്തിന്റെ താൻപോരിമയും സ്വാതന്ത്രാധികാരവും .
മകരമഞ്ഞ്

ലെനിൻ രാജേന്ദ്രൻ സംവിധാനം ചെയ്ത് 2010-ൽ പുറത്തിറങ്ങിയ ജീവചരിത്രാംശമുള്ള ഒരു പ്രണയ ചലച്ചിത്രമാണ് **മകരമഞ്ഞ്**. രാജാ രവിവർമ്മ എന്ന ചിത്രകാരന്റെ ജീവിതത്തിലെ ചില കാലഘട്ടമാണ് ഈ ചിത്രത്തിലുടെ ലെനിൻ രാജേന്ദ്രൻ അവതരിപ്പിക്കുന്നത്. പൂരുരുവർ എന്ന ഇതിഹാസ കഥാപത്രത്തിന്റെ കൂടി ചലച്ചിത്രമാണിത്. ഛായാഗ്രാഹകനും സംവിധായകനുമായ സന്തോഷ് ശിവനും കാർത്തിക നായരുമാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. മികച്ച രണ്ടാമത്തെ ചലച്ചിത്രത്തിനുള്ള 2010 - ലെ കേരളസംസ്ഥാന സർക്കാർ പുരസ്കാരം ഈ ചിത്രം നേടി. ഈ ചിത്രത്തിന്റെയും അതോടൊപ്പം യുഗപുരുഷന്റെയും വസ്ത്രാലങ്കാരം നിർവഹിച്ചതിന് എസ്.ബി. സതീശനും പുരസ്കാരം ലഭിച്ചു.

നിരൂപകശ്രദ്ധ നേടിയ ഒരു ചലച്ചിത്രമാണ് മകരമഞ്ഞ്. ഇന്ത്യയുടെ അന്താരാഷ്ട്ര ചലച്ചിത്രോത്സവത്തിൽ പ്രദർശിപ്പിച്ച അഞ്ചു മലയാളചിത്രങ്ങളിൽ ഒന്നാണിത്. കേരളത്തിന്റെ അന്തർദ്ദേശീയ ചലച്ചിത്രോത്സവത്തിൽ മികച്ച മലയാളചിത്രത്തിനുള്ള ഫിപ്രെസി പുരസ്കാരം ഈ ചിത്രം നേടിയിട്ടുണ്ട്. നിരവധി ചലച്ചിത്ര മേളകളിൽ ഈ ചിത്രം പ്രദർശിപ്പിച്ചു. 2010-ലെ ദേശീയ ചലച്ചിത്രപുരസ്കാര മത്സരത്തിൽ ഈ ചിത്രം പരിഗണിച്ചിരുന്നു.
## അഭിനേതാക്കൾ
*സന്തോഷ് ശിവൻ
*കാർത്തിക നായർ
*നിത്യ മേനോൻ
*ലക്ഷ്മി ശർമ്മ
*ജഗതി ശ്രീകുമാർ
*ബാല
*ചിത്ര അയ്യർ
*സൈജു കുറുപ്പ്

## ഇതും കൂടി കാണുക
*രംഗ് രസിയാ
*അനന്തഭദ്രം

## അവലംബം

## പുറത്തേക്കുള്ള കണ്ണികൾ
* 
* 
* ''Makaramanju''  at the Malayalam Movie Database
* ''Makaramanju''  at Nowrunning.com
* കഥ

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ലെനിൻ രാജേന്ദ്രൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മികച്ച രണ്ടാമത്തെ ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
അധികാരി (ധർമശാസ്ത്രം)

കർമത്തിന്റെയും ജ്ഞാനത്തിന്റെയും പ്രയോജനം അനുഭവിക്കുന്നതിന് അർഹതയുള്ള വ്യക്തി. ഹൈന്ദവ ധർമശാസ്ത്രങ്ങളനുസരിച്ച് എല്ലാ കർമങ്ങൾക്കും ജ്ഞാനത്തിനും എല്ലാവരും അധികാരികളല്ല. അധികാരിഭേദങ്ങളും അവർക്കനുയോജ്യങ്ങളായ അനുഷ്ഠാനപദ്ധതികളും ആ ഗ്രന്ഥങ്ങളിൽ നിർദ്ദേശിച്ചിട്ടുണ്ട്.

## കർമങ്ങളിൽ

ഇഷ്ടമെന്നും പൂർത്തമെന്നും രണ്ടുവിധം കർമങ്ങളുണ്ട്. (രണ്ടിനേയും ചേർത്ത് ഇഷ്ടാപൂർത്തം എന്നു വിളിക്കുന്നു.) അഗ്നിഹോത്രം, തപസ്സ്, സത്യം, വേദാധ്യയനം, ആതിഥ്യം, വൈശ്വദേവം എന്നിവ ഇഷ്ടകർമങ്ങളാണ്. ഇവ വൈദികകർമങ്ങളുമാണ്. കുളങ്ങൾ‍, കിണറുകൾ കുഴിപ്പിക്കൽ, ക്ഷേത്രം പണിയിക്കൽ, അന്നദാനം, ഉദ്യാനനിർമ്മാണം എന്നിവ പൂർത്തകർമങ്ങളാണ്. ബ്രാഹ്മണൻ‍, ക്ഷത്രിയൻ, വൈശ്യൻ എന്നീ മൂന്നു കൂട്ടർക്കും ഇഷ്ടവും പൂർത്തവും സാമാന്യമായി വിധിച്ചിട്ടുള്ള കർമങ്ങളാണ്. എന്നാൽ ശൂദ്രന് പൂർത്തത്തിൽ മാത്രമേ അധികാരമുള്ളൂ; ഇഷ്ടകർമത്തിലില്ല. അതുപോലെ ദേവൻമാരെയും പിതൃക്കളെയും സംബന്ധിച്ചുള്ള കർമങ്ങളിൽ സ്നാനം ചെയ്തവൻ മാത്രമേ അധികാരിയാവുന്നുള്ളൂ എന്ന് ആചാര്യൻ നിർദ്ദേശിച്ചിട്ടുണ്ട്. വർണാശ്രമവ്യവസ്ഥയും മറ്റും ഊർജ്ജിതമായിരുന്ന പഴയകാലത്ത് പ്രസ്തുത നിർദ്ദേശങ്ങൾക്ക് സമുദായമധ്യത്തിൽ പ്രായേണ നിയമപ്രാബല്യം തന്നെ ഉണ്ടായിരുന്നു എന്നു കരുതാം.

## വേദാന്തത്തിൽ

വേദാന്തമതമനുസരിച്ച് അധികാരി, ഉത്തമൻ, മധ്യമൻ, അധമൻ എന്നിങ്ങനെ പിന്നെയും മൂന്നു വിധത്തിലുണ്ട്. വിഹിതമായ സർവകർമങ്ങളും ഉപേക്ഷിച്ച് നിരാകാരമായ ബ്രഹ്മത്തെ അറിയുന്നതിന് അർഹനാണ് ഉത്തമനായ അധികാരി. മധ്യമാധികാരിക്ക് വിഹിതമായ കർമങ്ങൾ തുടർന്ന് അനുഷ്ഠിച്ച് സോപാധികമായ ബ്രഹ്മത്തെ ഉപാസിക്കാവുന്നതാണ്. അധമാധികാരിയാണെങ്കിൽ അയാൾ വിഹിതമായ എല്ലാ കർമങ്ങളും അനുഷ്ഠിച്ചുകൊണ്ട് ബ്രഹ്മത്തെ രൂപം കല്പിച്ച് ഉപാസിക്കണം. ഏതൊരുകാര്യത്തിലേർപ്പെടുമ്പോഴും നിർദിഷ്ടമായ വിധത്തിൽ അധികാരിയായിരിക്കേണ്ടത് ഫലസിദ്ധിക്ക് അനുപേക്ഷണീയമാണ്.

## ഭാരതീയശാത്രഗ്രന്ഥത്തിൽ

ഏതു ഭാരതീയ ശാസ്ത്രഗ്രന്ഥത്തിലും പ്രാരംഭത്തിൽ തന്നെ വിഷയം, സംബന്ധം, അധികാരി, പ്രയോജനം എന്നിങ്ങനെ നാലു അനുബന്ധങ്ങൾ (ഇവയ്ക്ക് നാലുംകൂടി അനുബന്ധചതുഷ്ടയം എന്നാണ് പേര്) കൊടുത്തിരിക്കും. അധികാരി എന്നതുകൊണ്ട് ഇവിടെ വിവക്ഷിക്കുന്നതും പ്രസ്തുത ശാസ്ത്രം പഠിക്കുന്നതിന് അർഹതയുള്ളവൻ എന്നാണ്. ഉദാഹരണമായി പൂർവമീമാംസാദർശനത്തിലെ (ജൈമിനി സൂത്രങ്ങൾ) ആദ്യത്തെ സൂത്രമായ *അഥഅതഃ ധർമജിജ്ഞാസ* എന്നതിൽ *അഥ* എന്ന ശബ്ദം വ്യാഖ്യാനിക്കുമ്പോൾ, വേദം മുഴുവൻ ഗുരുവിങ്കൽനിന്നും യഥാവിധി അധ്യയനം ചെയ്തവനാണ് ധർമത്തെക്കുറിച്ച് ചർച്ച ചെയ്യുന്നതിന് അധികാരി എന്ന് സമർഥിച്ചിട്ടുണ്ട്. പഴയ ധർമശാസ്ത്രപ്രകാരമുള്ളതും വർണാശ്രമവ്യവസ്ഥകളിൽ മാത്രം അധിഷ്ഠിതവുമായ അധികാരിവിചാരം ഇന്ന് ലുപ്തപ്രായമായിതുടങ്ങിയിട്ടുണ്ടെങ്കിലും അതിലടങ്ങിയ താത്ത്വികമായ അംശം എന്നും അംഗീകാരയോഗ്യമാണ്.

സ്വാമി, യജമാനൻ, അവകാശി, ഭരണച്ചുമതലവഹിക്കുന്നവൻ എന്നീ അർഥങ്ങളിലും അധികാരി എന്ന പദം പ്രയോഗത്തിലുണ്ട്.
ഡി. ബിജു

ഒരു മലയാളചലച്ചിത്രസംവിധായകനും ഹോമിയോ ഡോക്ടറുമാണ് **ബിജുകുമാർ ദാമോദരൻ**. *[[വീട്ടിലേക്കുള്ള വഴി]]* എന്ന ചിത്രം 2010 - ലെ ദേശീയപുരസ്കാരത്തിൽ മികച്ച മലയാളചിത്രത്തിനുള്ള പുരസ്കാരം കരസ്ഥമാക്കി. കാൻ ഫെസ്റ്റിവലിലടക്കം 21 ചലച്ചിത്രമേളകളിൽ പ്രദർശിപ്പിച്ച *[[സൈറ]]* ആയിരുന്നു ആദ്യത്തെ സംവിധാന സംരംഭം. നവ്യാനായരായിരുന്നു അതിൽ നായികാ കഥാപാത്രത്തെ അവതരിപ്പിച്ചത്. ഏഴു ചലച്ചിത്രമേളകളിൽ പ്രദർശിപ്പിക്കപ്പെട്ട *രാമനാണ്* ഇദ്ദേഹത്തിന്റെ രണ്ടാമത്തെ ചിത്രം. അനൂപ് ചന്ദ്രൻ ഈ ചിത്രത്തിൽ പ്രധാന കഥാപാത്രത്തെ അവതരിപ്പിച്ചു. ആഗോളവത്കരണത്തിനെതിരായ ചെറുത്തുനിൽപും അമേരിക്കൻ അധിനിവേശവുമായിരുന്നു ഈ ചിത്രത്തിന്റെ പ്രമേയം.

## ജീവിതരേഖ

വി.കെ. ദാമോദരന്റെയും പൊന്നമ്മയുടെയും മകനായി പന്തളത്തിനടുത്ത്‌ കുടശ്ശനാട്‌ ഗ്രാമത്തിൽ 1971 മേയ് 31-ന് ജനിച്ചു. കുടശ്ശനാട്‌ എൻ.എസ്‌.എസ്‌. സ്‌കൂൾ പന്തളം എൻ.എസ്‌.എസ്‌. കോളേജ്‌, കുറച്ചി ആതുരാശ്രമം ഹോമിയോ മെഡിക്കൽ കോളേജ്‌, തിരുവനന്തപുരം ഗവ. ഹോമിയോ കോളേജ്‌ എന്നിവിടങ്ങളിൽ വിദ്യാഭ്യാസം. ഇപ്പോൾ കുളനട ഗവ. ഹോമിയോ ഡിസ്‌പെൻസറിയിൽ ചീഫ്‌ മെഡിക്കൽ ഓഫീസർ.

ആദ്യ സിനിമ സൈറ കാൻ ചലച്ചിത്രമേളയിൽ മത്സരേതര വിഭാഗമായ സിനിമ ഓഫ്‌ വേൾഡിലേക്ക്‌ ഉദ്‌ഘാടനചിത്രമായി തെരഞ്ഞെടുക്കപ്പെട്ടിരുന്നു. പിന്നീട് സംവിധാനം ചെയ്ത രാമൻ നിരവധി അന്താരാഷ്ട്ര മേളകളിലേക്ക് തെരഞ്ഞെടുക്കപ്പെട്ടു. . ഈജിപ്റ്റിൽ നടന്ന കെയ്റോ അന്തർദേശീയ ചലച്ചിത്രമേളയിലെ ഇൻക്രെഡിബിൾ ഇന്ത്യ എന്ന വിഭാഗത്തിൽ ഔദ്യോഗികമായി തിരഞ്ഞെടുത്ത് പ്രദർശിപ്പിച്ച ചിത്രമാണ് രാമൻ. ആകാശത്തിന്റെ നിറം എന്ന ചിത്രം 2011 ലെ കേരളസംസ്ഥാന ചലച്ചിത്രപുരസ്കാര ജൂറിയുടെ പ്രത്യേക പുരസ്കാരത്തിന് അർഹമായി. 2011-ൽ ഗോവയിൽ നടന്ന അന്താരാഷ്ട്ര ചലച്ചിത്രോത്സവത്തിലും 2012-ൽ ചൈനയിൽ നടന്ന ഷാങ്ഹായ് മേളയിലും ചിത്രം പ്രദർശിപ്പിച്ചിട്ടുണ്ട്. ഇറാനിലെ മുപ്പതാമത് ഫാജിർ ഫിലിം ഫെസ്റിവലിൽ ഏഷ്യൻ സിനിമകളുടെ മത്സരവിഭാഗത്തിലെ ജൂറിയംഗമായാണ് ഡോ. ബിജുവിനെ തെരഞ്ഞെടുത്തിരുന്നു. കോട്ടയം ഹോമിയോ കോളജ്, തിരുവനന്തപുരം ഹോമിയോ കോളജ് എന്നിവിടങ്ങളിൽ വൈദ്യപഠനം നടത്തിയ ബിജു പാലാ ആശുപത്രി സൂപ്രണ്ടായി പ്രവർത്തിച്ചിട്ടുണ്ട്.

## സംവിധാനം ചെയ്ത ചിത്രങ്ങൾ
* സൈറ
* രാമൻ
* വീട്ടിലേക്കുള്ള വഴി
* ആകാശത്തിന്റെ നിറം
*പേരറിയാത്തവർ - 2014
* വലിയ ചിറകുള്ള പക്ഷികൾ (2015)

## പുരസ്കാരങ്ങൾ
*2010 -ലെ മികച്ച ചലച്ചിത്ര ലേഖനത്തിനുള്ള കേരളസംസ്ഥാന ചലച്ചിത്രപുരസ്കാരം *സംവിധായകരെ കൊല്ലരുത്* എന്ന ലേഖനത്തിനു്
*2014-ലെ മികച്ച പരിസ്ഥിതി ബോധനചിത്രത്തിനുള്ള ദേശീയപുരസ്കാരം പേരറിയാത്തവർ എന്ന ചിത്രത്തിന്.
*2014-ലെ മികച്ച നടനുള്ള ദേശീയപുരസ്കാരം പേരറിയാത്തവർ എന്ന ചിത്രത്തിലെ നായകനായ സുരാജ് വെഞ്ഞാറമ്മൂട് നേടി.
*

## അവലംബം


വർഗ്ഗം:1971-ൽ ജനിച്ചവർ
വർഗ്ഗം:മേയ് 31-ന് ജനിച്ചവർ
വർഗ്ഗം:മലയാളചലച്ചിത്രസംവിധായകർ
കൊറോണൽ മാസ് ഇജക്ഷൻ

**കൊറോണൽ മാസ് ഇജക്ഷൻ** എന്നത്, സൂര്യനിൽ നിന്നും സ്പേസിലേക്ക്  ഉത്സർജിക്കുന്ന സൂര്യവാതങ്ങളുടെയും , പ്ലാസ്മയുടേയും  കാന്തിക ക്ഷേത്രങ്ങളുടേയും  വലിയ കൂട്ടമാണ്.  ഇവ സോളാർ ഫെയറുകളോടും   മറ്റു സോളാർ ആക്റ്റിവിറ്റികളുമായി അസ്സോസ്സിയേറ്റ് ചെയ്തിരിക്കുന്നെങ്കിലും, ഇവ തമ്മിൽ കാര്യകാരണബന്ധം  സ്ഥാപിക്കപ്പെട്ടിട്ടില്ല.  മിക്ക എമിഷനുകളും  സൂര്യന്റെ ഉപരിതലത്തിലുള്ള ആക്റ്റീവ് റീജിയനുക്കളായ സൺസ്പോട്ടുകളിൽ രൂപം  കൊള്ളുന്നവയാണു. സോളാർ മാക്സിമയ്ക്കടുത്ത്, ദിവസവും മൂന്നു സി എം  ഇ വരെ ഉണ്ടാകുമ്പോൾ, സോളാർ മിനിമയ്ക്കടുത്ത്, അഞ്ചു ദിവസത്തിലൊരിക്കൽ ഒരു സി എം  ഇ യാണുണ്ടാവുനതു. 

കൊറോണൽ മാസ് ഇജക്ഷന്റെ ഫലമായി വലിയ അളവിൽ ദ്രവ്യവും, വിദ്യുത്കാന്തിക തരംഗങ്ങളും, കൊറോണയ്ക്കടുത്തോ, അകലെ, ഗൃഹങ്ങൾക്കിടയിലെ സ്പേസിലേയ്ക്കോ  റിലീസു ചെയ്യുന്നു.   ഉത്സർജിക്കുന്ന ദ്രവ്യം  മിക്കവാറും  ഇലക്ട്രോണുകളും  പ്രോട്ടോണുകളും  കുറഞ്ഞ അളവിൽ ഹീലിയം , ഓക്സിജൻ , ഇരുമ്പ് എന്നിവ അടങ്ങിയ പ്ലാസ്മയാണു. കൊറോണൽ മാസ് ഇജക്ഷനുകൾ, സൗര്യോപരിതലത്തിലെ കാന്തിക ക്ഷേത്രത്തിൽ വലിയ തോതിലുള്ള മാറ്റങ്ങൾ വരുത്തുന്നു.  വൈറ്റ് - ലൈറ്റ് കൊറോണോഗ്രാഫ് എന്ന ഉപകരണത്തിന്റെ സഹായത്തോടെ സി എം  ഇ കളെ നിരീക്ഷിക്കാവുന്നതാണു. 

മാഗ്നറ്റിക് റീക്കണക്ഷൻ എന്ന പ്രതിഭാസമാണു സി എം  ഇ കൾക്കു കാരണം  എന്നു ഗവേഷണങ്ങൾ കാണിക്കുന്നു. മാഗ്നറ്റിക് റീക്കണക്ഷൻ എന്നതു, രണ്ടു വിപരീത ദിശകളിലുള്ള കാന്തിക ക്ഷേത്രങ്ങൾ അടുത്തു വരുമ്പോൾ, കാന്തിക ക്ഷേത്രങ്ങളുളെ വിന്യാസം  മാറുന്ന  പ്രക്രിയയ്ക്കു പറയുന്ന പേരാണു. ഈ പ്രക്രിയയിൽ, കാന്തിക ക്ഷേത്രങ്ങളിൽ ശേഖരിച്ചു വച്ചിരുന്ന ഊർജ്ജം  പെട്ടെന്നു റിലീസു ചെയ്യപ്പെടുന്നു.
ജോർജ് ആലഞ്ചേരി

സീറോ-മലബാർ സഭയുടെ മുൻ ശ്രേഷ്ഠ മെത്രാപ്പോലീത്ത (മേജർ ആർച്ച് ബിഷപ്പ്) ആണ് **മാർ ജോർജ് ആലഞ്ചേരി** അഥവാ ** ആലഞ്ചേരിൽ മാർ ഗീവർഗ്ഗീസ്**. ഇദ്ദേഹം നിലവിൽ കത്തോലിക്കാ സഭയുടെ ഒരു കർദ്ദിനാളായി സജീവമായി പ്രവർത്തിക്കുന്നു. 2011 മേയ് 26നാണ് ഇദ്ദേഹം വോട്ടെടുപ്പിലൂടെ ശ്രേഷ്ഠ മെത്രാപ്പോലീത്ത ആയി തിരഞ്ഞെടുക്കപ്പെട്ടത്. സീറോ-മലബാർ സഭയുടെ ചരിത്രത്തിൽ ആദ്യമായാണ് മാർപ്പാപ്പ നേരിട്ടല്ലാതെ സഭയുടെ മെത്രാൻ സിനഡ് സ്വന്തമായി ശ്രേഷ്ഠ മെത്രാപ്പോലീത്തയെ തിരഞ്ഞെടുക്കുന്നത്. തമിഴ്നാട്ടിലെ തക്കല രൂപതയുടെ പ്രഥമ മെത്രാനുമായിരുന്നു ഇദ്ദേഹം.

## ജീവിതരേഖ

കോട്ടയം ജില്ലയിലെ ചങ്ങനാശ്ശേരി രൂപതയിലെ തുരുത്തി ഇടവകയിൽ ആലഞ്ചേരിൽ പീലിപ്പോസ്‌ മേരി ദമ്പതികളുടെ പത്തു മക്കളിൽ ആറാമനായി1945 ഏപ്രിൽ 19 - ന് ജനിച്ചു. 1972 ഡിസംബർ 18 - ന് മാർ ആന്റണി പടിയറയിൽ നിന്ന് പൗരോഹിത്യം സ്വീകരിച്ചു. സാമ്പത്തികശാസ്ത്രത്തിൽ കേരളാ സർവകലാശാലയിൽ നിന്നു രണ്ടാം റാങ്ക് നേടിയ ശേഷം ഇദ്ദേഹം ദൈവശാസ്ത്രത്തിൽ ഒന്നാംറാങ്കിൽ ബിരുദാനന്തര ബിരുദവും തുടർന്ന് ഫ്രാൻസിലെ സർബോണെ യൂണിവേഴ്‌സിറ്റിയിൽ നിന്ന് ഡോക്ടറേറ്റും നേടി. 1974ൽ ചങ്ങനാശ്ശേരി മെത്രാപ്പോലീത്തൻ പള്ളിയിൽ സഹ വികാരിയായി നിയമിതനായി.  1976 മുതൽ 1978 വരെ ചങ്ങനാശേരി അതിരൂപതയുടെ മതബോധന ഡയറക്ടർ, പിന്നീട് കെ.സി.ബി.സി ഡെപ്യൂട്ടി സെക്രട്ടറി, പാലാരിവട്ടം പി.ഒ.സി ഡയറക്ടർ, കോട്ടയം പൗരസ്ത്യ വീദ്യാപീഠം പ്രൊഫസർ, ചങ്ങനാശേരി അതിരൂപതാ വികാരി ജനറൽ എന്നീ പദവികളിലും സേവനമനുഷ്ടിച്ചു. 1996 ഡിസംബർ 18-ന് അദ്ദേഹത്തിന്റെ പൗരോഹിത്യ രജത ജൂബിലി ദിനത്തിൽ മെത്രാനായി നിയമിതനായി. 1997 ഫെബ്രവരി 2-ന് തക്കല രൂപതയുടെ ഉദ്ഘാടനവും അതോടൊപ്പം മാർ ആലഞ്ചേരിയുടെ മെത്രാഭിഷേക കർമവും നടന്നു.

2011 മേയ് 26-ന് സീറോ-മലബാർ സഭയുടെ ചരിത്രത്തിൽ ആദ്യമായി നടന്ന വോട്ടെടുപ്പിലൂടെ ശ്രേഷ്ഠ മെത്രാപ്പോലീത്ത ആയി തിരഞ്ഞെടുക്കപ്പെട്ടു. ഏറണാകുളം അങ്കമാലി അതിരൂപതയുടെ മെത്രാപ്പോലീത്ത സ്ഥാനവും ആലഞ്ചേരിയാണ് വഹിക്കുന്നത്. മേയ് 29-ന് എറണാകുളം സെന്റ് മേരീസ് ബസിലിക്കയിൽ വച്ച് ശ്രേഷ്ഠ മെത്രാപ്പോലീത്തയായി അഭിഷിക്തനായി. സഭാ ആസ്ഥാന കാര്യാലയമായ കാക്കനാട് മൗണ്ട് സെന്റ് തോമസിൽ കൂരിയ ബിഷപ്പ് മാർ ബോസ്‌കോ പുത്തൂർ 2012 ജനുവരി 6-ന് കർദ്ദിനാളായി പ്രഖ്യാപിക്കുന്ന മാർപ്പാപ്പയുടെ സന്ദേശം അറിയിച്ചു. ഫെബ്രുവരി 18-ന് വത്തിക്കാനിലെ വിശുദ്ധ പത്രോസിന്റെ ദേവാലയത്തിൽ വച്ച് മാർ ആലഞ്ചേരി കർദ്ദിനാൾ പദവി സ്വീകരിച്ചു. 2023 ഡിസംബർ 7ാം തീയ്യതി തന്റെ 78ാം വയസ്സിൽ സഭയുടെ അദ്ധ്യക്ഷ പദവിയിൽ നിന്ന് ഇദ്ദേഹം വിരമിച്ചു. 2019ലും പിന്നീട് 2022ലും ആവർത്തിച്ച് സമർപ്പിച്ച രാജി അപേക്ഷ മാർപാപ്പ അംഗീകരിച്ചതിനേത്തുടർന്നാണ് ഇത്.

### കത്തോലിക്കാ സഭയിലെ വിശ്വാസപ്രബോധന കാര്യാലയ അംഗം
2012ൽ കത്തോലിക്കാ സഭയിലെ വിശ്വാസപ്രബോധന കാര്യാലയത്തിലെ അംഗമായി ബെനെഡിക്ട് പതിനാറാമൻ മാർപ്പാപ്പ മാർ ജോർജ്ജ് ആലഞ്ചേരിയെ നിയമിച്ചു. 5 വർഷത്തേക്കായാണ് ഈ നിയമനം നൽകിയിരിക്കുന്നത്. 18 കർദ്ദിനാൾമാർ അംഗങ്ങളായുള്ള ഉന്നതാധികാര സമിതിയിലേക്കാണ് മാർ ആലഞ്ചേരിയെ നിയമിച്ചിരിക്കുന്നത്. സഭയുടെ വിശ്വാസവിഷയങ്ങളിൽ മാർപ്പാപ്പ ഈ സമിതിയുമായാണ് കൂടിയാലോചന നടത്തുന്നത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:1945-ൽ ജനിച്ചവർ

വർഗ്ഗം:ഏപ്രിൽ 19-ന് ജനിച്ചവർ

വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:സിറോ-മലബാർ സഭയുടെ മേജർ ആർച്ചുബിഷപ്പുമാർ
വർഗ്ഗം:സിറോ-മലബാർ കത്തോലിക്കരായ കർദ്ദിനാളന്മാർ
പട്ടണം സുബ്രഹ്മണ്യ അയ്യർ

കർണ്ണാടകസംഗീതത്തിലെ ഒരു പ്രമുഖ വാഗ്ഗേയകാരനാണ് *പട്ടണം സുബ്രഹ്മണ്യ അയ്യർ*. ത്യാഗരാജസ്വാമികളെ പിന്തുടർന്ന ഇദ്ദേഹം നൂറോളം കൃതികൾ ചിട്ടപ്പെടുത്തിയിട്ടുണ്ട്.

## കുടുംബപശ്ചാത്തലം
തമിഴ്നാട്ടിലെ തിരുവയ്യാറിലാണ് ഇദ്ദേഹം ജനിച്ചത്.അച്ഛനും മുത്തശ്ശനും സംഗീത ഉപാസകരായിരുന്നു.

തിരുവയാറിലാണ് ജനിച്ചതെങ്കിലും കൂടുതൽ സമയവും മദിരാശിപട്ടണത്തിലായിരുന്നു ഇദ്ദേഹം ജീവിച്ചത്. അതിനാൽ തന്നെ പട്ടണം എന്ന പേർ അദ്ദേഹത്തിന്റെ പേരിനോടൊപ്പം ചേർന്നു.

നിരവധി പ്രഗല്ഭരായ ശിഷ്യർ ഇദ്ദേഹത്തിനുണ്ട്. അവരിൽ മൈസൂർ വാസുദേവാചാര്യർ,ശ്രീനിവാസ അയ്യങ്കാർ എന്നിവർ ഉൾപ്പെടുന്നു.മാതൃഭാഷ തമിഴ് എന്നിരുന്നാലും തെലുങ്കിലും സംസ്കൃതത്തിലും ആയിരുന്നു കൂടുതൽ കൃതികളും രചിച്ചിരുന്നത്. പ്രധാനകൃതി **രഘുവംശ സുധാ** എന്നു തുടങ്ങുന്ന **കഥനകുതൂഹലം** എന്ന രാഗത്തിലുള്ളതും **എവരി ബോധന** എന്ന ആഭോഗി രാഗത്തിലുള്ളതുമാണ്. തന്റെ മുദ്രയായി **വെങ്കടേശ** എന്ന പദമോ അതിന്റെ വൈവിധയങ്ങളോ ആണ് ഇദ്ദേഹം ഉപയോഗിച്ചിരുന്നത്.

വർഗ്ഗം:വാഗ്ഗേയകാരന്മാർ
പറമ്പന്തളി മഹാദേവക്ഷേത്രം

തൃശ്ശൂർ ജില്ലയിലെ ചാവക്കാടിനടുത്ത് മുല്ലശ്ശേരിയിൽ സ്ഥിതിചെയ്യുന്ന പുരാതന ശിവക്ഷേത്രമാണ് **പറമ്പന്തളി മഹാദേവക്ഷേത്രം**. പഴയ കേരളത്തിലെ നൂറ്റെട്ട് ശിവക്ഷേത്രങ്ങളിൽ പറയുന്ന ശിവക്ഷേത്രമാണ്..  വൈഷ്ണവാംശഭൂതനായ ശ്രീ പരശുരാമനാൽ പ്രതിഷ്ഠിക്കപ്പെട്ടു എന്ന് ഐതിഹ്യമുള്ള ഈ ക്ഷേത്രത്തിലെ പ്രധാന പ്രതിഷ്ഠയായ 'തളീശ്വരൻ' മുല്ലശ്ശേരിയുടെ ദേശനാഥനായി അടിയപ്പെടുന്നു.. ശ്രീകോവിലിന്റെ ഭംഗിയാൽ പ്രസിദ്ധിയാർജ്ജിച്ച ഈക്ഷേത്രത്തിൽ ശിവന്നൊപ്പം തുല്യപ്രാധാന്യത്തോടെ സുബ്രഹ്മണ്യനെയും പ്രതിഷ്ഠിച്ചിട്ടുണ്ട്.

## അവലംബം


വർഗ്ഗം:നൂറ്റെട്ട് ശിവക്ഷേത്രങ്ങൾ
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:കേരളത്തിലെ സുബ്രഹ്മണ്യസ്വാമിക്ഷേത്രങ്ങൾ
ചെന്നകേശവ പെരുമാൾ ക്ഷേത്രം, സോമനാഥപുര

കർണാടകാ   സംസ്ഥാനത്തിൽ  മൈസൂരിൽ നിന്നും 35 കിലോ മീറ്റർ അകലെ സോമനാഥപുര എന്ന സ്ഥലത്ത്  സ്ഥിതി ചെയ്യുന്ന പുരാതനമായ ഒരു വിഷ്ണു ക്ഷേത്രമാണ് ചെന്ന കേശവ ക്ഷേത്രം. ക്രിസ്ത്വബ്ദം 1268  ൽ ഹൊയ്സാല രാജാവായിരുന്ന നരസിംഹൻ മൂന്നാമന്റെ സേനാ നായകനായിരുന്ന സോമനാണ് ഈ ക്ഷേത്രം പണി കഴിപ്പിച്ചത്. ഹൊയ്സാല വാസ്തു വിദ്യയുടെ ഉത്തമ ദൃഷ്ടാന്തമാണ് ഈ ക്ഷേത്രം . ആർക്കിയോളജിക്കൽ  സർവേ ഓഫ് ഇന്ത്യ ഏറ്റെടുത്തിരിക്കുന്ന ഈ ക്ഷേത്രം ഇന്ന് പൂർണമായും സംരക്ഷിക്കപ്പെട്ട നിലയിലാണ്.
## ചരിത്രം
എ ഡി 1268  ആയപ്പോഴേക്കും ഹൊയ്സാല രാജ വംശം 260 പൂർത്തീകരിച്ചിരുന്നു . ഇതിന്റെ ആഘോഷമെന്നോണം ക്ഷേത്രങ്ങൾ ധാരാളമായി പണി കഴിപ്പിച്ചിരുന്നു. സേനാ നായകനായിരുന്ന സോമൻ ഒരിക്കൽ കാവേരീ നദിയുടെ തീരത്ത് മനോഹരമായ ഈ സ്ഥലം കണ്ടെത്തുകയുണ്ടായി. തന്റെ പേരും പ്രശസ്തിയും നില നിർത്തുവാൻ അദ്ദേഹം സ്വയം ഈ സ്ഥലത്തിന് സോമനാഥപുര എന്ന് പേര് നൽകി. പിന്നീട് രാജാവായിരുന്ന നരസിംഹൻ മൂന്നാമന്റെ അനുമതിയോടെ ക്ഷേത്രം നിർമിച്ചു. 

## പ്രത്യേകതകൾ
മിക്ക ഹൊയ്സാല ക്ഷേത്രങ്ങളും നിർമിച്ച രുവാരി മലിതമ്മാർ  എന്ന ശില്പിയാണ് ചെന്ന കേശവ ക്ഷേത്രവും നിർമിച്ചത്. ക്ഷേത്രത്തിനു മൂന്നു ശ്രീ കോവിലുകളുണ്ട്. ഇത് ത്രികൂടം എന്നറിയപ്പെടുന്നു.  നടുവിൽ കേശവനും ഇടത്തും വലത്തുമായി ജനാർദ്ദന സ്വാമിയും വേണു ഗോപാലനും കുടി കൊള്ളുന്നു. ശ്രീകോവിലുകൾക്ക്  മുകളിലായി ചാരുതയാർന്ന ഗോപുരങ്ങൾ കാണാനാകും. ഇതിന്റെ ഉൾഭാഗം ഏറെ സുന്ദരമാണ്. ഇതൊരു പൂർണ വൈഷ്ണവ ക്ഷേത്രമാണ്. പരമ ശിവനുമായി ബന്ധപ്പെട്ട  യാതൊന്നും ഇവിടെ നിന്നും കണ്ടെടുത്തിട്ടില്ല. ക്ഷേത്രത്തിന്റെ തെക്കും വടക്കുമുള്ള ഉൾ ഭിത്തികളിൽ യഥാക്രമം രാമായണ മഹാഭാരത കഥാ സന്ദർഭങ്ങൾ പൂർണമായി കൊത്തി വച്ചിരിക്കുന്നു. ഈ ക്ഷേത്രത്തിൽ ശില്പികളുടെ കരവിരുതു സ്പർശിക്കാത്ത  ഒരു ഭാഗവുമില്ല എന്ന് തന്നെ പറയാം. ക്ഷേത്ര നിർമ്മാണത്തിൽ സ്വദേശികളും വിദേശികളുമായ ധാരാളം ശിൽപികൾ പങ്കെടുത്തിരുന്നു എന്ന് ഇവിടെ നിന്നും ലഭിച്ച ചില ശിലാ ലിഖിതങ്ങളിലും മറ്റും കാണുന്നു. രുവാരി മലിതമ്മാർ  , മാസനിതമ്മാർ, ചമേയർ,രമേയർ, ചൌദേയർ, നഞ്ജെയർ എന്നീ ശിൽപികൾ ഹൊയ്സാല സാമ്രാജ്യത്തിലെ ആസ്ഥാന ശിൽപികൾ ആയിരുന്നു. പ്രസിദ്ധ തമിഴ് ശില്പികളായിരുന്ന പല്ലവാചാരി, ചോളവാചാരി എന്നിവരും ക്ഷേത്രം നിർമ്മിച്ച ആശരിമാരിൽ പെടുന്നു.

## പുറത്തേക്കുള്ള കണ്ണികൾ

* ചെന്ന കേശവ ക്ഷേത്രം - ഹൊയ്സാല വാസ്തുവിദ്യ
* ചെന്ന കേശവ ക്ഷേത്രം - ചിത്രങ്ങൾ 

വർഗ്ഗം:കർണാടകയിലെ ക്ഷേത്രങ്ങൾ
ചങ്ങനാശ്ശേരി താലൂക്ക്

thumb|200px|ചങ്ങനാശ്ശേരി നഗരത്തിലെ അഞ്ചുവിളക്ക്
കേരളത്തിലെ കോട്ടയം ജില്ലയിലെ അഞ്ചു താലൂക്കുകളിൽ ഒന്നാണ് **ചങ്ങനാശ്ശേരി താലൂക്ക്**. ചങ്ങനാശ്ശേരി ആണ് ഈ താലൂക്കിന്റെ ആസ്ഥാനം. കോട്ടയം, മീനച്ചിൽ, വൈക്കം, കാഞ്ഞിരപ്പള്ളി എന്നിവയാണ് ജില്ലയിലെ മറ്റു താലൂക്കുകൾ. ചങ്ങനാശ്ശേരി താലൂക്കിൽ 11 ഗ്രാമങ്ങളാണ് ഉള്ളത്. 

## താലൂക്കിലെ ഗ്രാമ പഞ്ചായത്തുകൾ
*കങ്ങഴ
*കറുകച്ചാൽ
*കുറിച്ചി
*മാടപ്പള്ളി
*നെടുംകുന്നം
*പായിപ്പാട്
*തൃക്കൊടിത്താനം
*വാകത്താനം
*വാഴപ്പള്ളി
*വാഴൂർ
*വെള്ളാവൂർ

## ചരിത്രം
ഇന്നത്തെ കോട്ടയം ജില്ലയിലെ വൈക്കം, മീനച്ചിൽ താലൂക്കിന്റെ കുറച്ചുഭാഗങ്ങൾ ഒഴികെയുള്ള പ്രദേശങ്ങൾ തെക്കുംകൂർ രാജവംശത്തിന്റെ ഭാഗമായിരുന്നു. അന്ന് തെക്കുംകൂർ രാജ്യത്തിന്റെ ആസ്ഥാനം ചങ്ങനാശ്ശേരിയിലെ മണികണ്ഠപുരത്തും, പിന്നീട് പുഴവാതിലെ നീരാഴിക്കെട്ട് കൊട്ടാരവും ആയിരുന്നു. അനിഴം തിരുനാൾ മാർത്താണ്ഡവർമ്മ തെക്കുംകൂർ ആക്രമിക്കുകയും പിന്നീട് തിരുവിതാംകൂറിലേക്ക് ചേർക്കുകയും ചെയ്യുവരെ പഴയ ആ നാട്ടുരാജ്യത്തിന്റെ തലസ്ഥാനം ചങ്ങനാശ്ശേരിയിൽ ആയിരുന്നു. പിന്നീട് തിരുവിതാംകൂർ സംസ്ഥാനത്തിലെ താലൂക്കായി തുടരുകയും, തിരു-കൊച്ചി സംസ്ഥാനം നിലവിൽ വന്നപ്പോഴും ചങ്ങനാശ്ശേരി താലൂക്കായി തുടർന്നു പോന്നിരുന്നു. 1956 നവംബർ ഒന്നിന് ഐക്യകേരളം രൂപം കൊണ്ടപ്പോൾ ചങ്ങനാശ്ശേരി താലൂക്കിന്റെ കുറച്ചുപ്രദേശങ്ങൾ വിഭജിച്ച് പുതിയ ഒരു താലൂക്കായി കാഞ്ഞിരപ്പള്ളിയെ രൂപീകരിക്കുകയും ചെയ്തു.

## അതിർത്തികൾ
* വടക്ക് -- കോട്ടയം താലൂക്ക്, കാഞ്ഞിരപ്പള്ളി താലൂക്ക്
* കിഴക്ക് -- കാഞ്ഞിരപ്പള്ളി താലൂക്ക്, മല്ലപ്പള്ളി താലൂക്ക്
* തെക്ക് -- പത്തനംതിട്ട ജില്ലയിലെ തിരുവല്ല താലൂക്ക്
* പടിഞ്ഞാറ് -- ആലപ്പുഴ ജില്ലയിലെ കുട്ടനാട് താലൂക്ക്

## അവലംബം


വർഗ്ഗം:കോട്ടയം ജില്ലയിലെ താലൂക്കുകൾ
വേണു (ഛായാഗ്രാഹകൻ)

ലഘുചിത്രം|വേണു
മലയാളചലച്ചിത്രവേദിയിലെ പ്രമുഖനായ ഒരു ഛായാഗ്രാഹകനും സംവിധായകനുമാണ് **വേണു**. 80-ലേറെ ചിത്രങ്ങൾക്ക് വേണ്ടി ക്യാമറ ചലിപ്പിക്കുകയും മികച്ച ഛായാഗ്രഹണത്തിനുള്ള ദേശീയ ചലച്ചിത്രപുരസ്കാരം മൂന്നു തവണ നേടുകയും ചെയ്തിട്ടുണ്ട്. 1998-ൽ *ദയ* എന്ന ചിത്രത്തിലൂടെ മികച്ച നവാഗത സംവിധായകനുള്ള സംസ്ഥാന അവാർഡും കരസ്ഥമാക്കി.വളരെയധികം ശ്രദ്ധിക്കപ്പെട്ട ചലചിത്രമാണ് ഇദ്ദേഹത്തിന്റെ മുന്നറിയിപ്പ്(2014). 1982-ൽ പൂനെ ഫിലിം ഇൻസ്റ്റിറ്റ്യൂട്ടിൽ നിന്നും ഛായാഗ്രഹണത്തിൽ ബിരുദം നേടി .  അവിടെ വച്ചാണ് പിന്നീട് പ്രശസ്ത ചിത്രസംയോജകയായി തീർന്ന ബീന പോളിനെ പരിചയപ്പെടുന്നത്. 1983-ൽ ഇവർ വിവാഹിതരായി. മാളവിക എന്നു പേരുള്ള ഒരു മകളുണ്ട്.

## ജീവിതരേഖ
പ്രമുഖ സാഹിത്യകാരനായിരുന്ന കാരൂർ നീലകണ്ഠപിള്ളയുടെ മകളും അധ്യാപികയും എഴുത്തുകാരിയുമായിരുന്ന ബി സ്വരസ്വതിയമ്മയുടെ മകനാണ് വേണു. പരേതനായ എം.​ഇ. നാ​രാ​യ​ണ കു​റു​പ്പാണ് പിതാവാണ്. മുൻ കോട്ടയം എസ്‌പി പിഎൻ രാമചന്ദ്ര സഹോദരനാണ്.

## സംവിധാനം ചെയ്ത ചലച്ചിത്രങ്ങൾ

## അവലംബം

## പുറത്തേക്കുള്ള കണ്ണികൾ
* 
* http://www.fandango.com/venu/filmography/p115305 
* http://www.cinemaofmalayalam.net/venu.html 

വർഗ്ഗം:മികച്ച ഛായാഗ്രാഹകനുള്ള ദേശീയ ചലച്ചിത്ര പുരസ്കാരം ലഭിച്ചവർ
വർഗ്ഗം:മലയാളചലച്ചിത്ര ഛായാഗ്രാഹകർ
വർഗ്ഗം:പൂനെ ഫിലിം ഇൻസ്റ്റിറ്റ്യൂട്ടിലെ പൂർവ വിദ്യാർത്ഥികൾ
ആർ. സുകുമാരൻ

ഒരു മലയാളചലച്ചിത്രസംവിധായകനാണ് **ആർ. സുകുമാരൻ**. സുകുമാരന്റെ സിനിമാരംഗത്തേക്കുള്ള പ്രവേശനം യാദൃച്ഛികമാണ്. ജർമ്മനിയിലെ ഒരു പ്രദർശനത്തിൽ ഒരു ചിത്രം നിർമ്മിക്കാൻ ക്ഷണിക്കപ്പെട്ടതോടെയാണ് ചലച്ചിത്രരംഗത്തേക്ക് അദ്ദേഹത്തിനു വഴിതുറക്കുന്നത്. കന്നിചിത്രമായ "പാദമുദ്ര" നിരൂപകപ്രശംസയും വാണിജ്യവിജയവും നേടിയ ഒന്നായിരുന്നു. പിന്നീട് രാജശില്പി എന്ന ചിത്രം സംവിധാനം ചെയ്തു. ശ്രീനാരായണ ഗുരുവിന്റെ ജീവചരിത്രം ഇതിവൃത്തമാക്കിയ  "യുഗപുരുഷൻ" എന്ന ചിത്രമാണ് സുകുമാരന്റെ മുന്നാമത്തെ ചിത്രം..

## അവലംബം

വർഗ്ഗം:മലയാളചലച്ചിത്രസംവിധായകർ
കോട്ടയം താലൂക്ക്

കേരളത്തിലെ കോട്ടയം ജില്ലയിലെ അഞ്ചു താലൂക്കുകളിൽ ഒന്നാണ് **കോട്ടയം താലൂക്ക്**. കോട്ടയം ആണ് ഈ താലൂക്കിന്റെ ആസ്ഥാനം. ചങ്ങനാശ്ശേരി, മീനച്ചിൽ, വൈക്കം, കാഞ്ഞിരപ്പള്ളി എന്നിവയാണ് ജില്ലയിലെ മറ്റു താലൂക്കുകൾ. കോട്ടയം താലൂക്കിൽ 11 ഗ്രാമങ്ങളാണ് ഉള്ളത്. ഈ ഗ്രാമങ്ങളിൽ എല്ലാം തഹസിൽദാറെ സഹായിക്കുന്നത് ഗ്രാമസേവകൻ ആണ്.

## താലൂക്കിലെ ഗ്രാമ പഞ്ചായത്തുകൾ

### ചരിത്രം
ഇന്നത്തെ കോട്ടയം ജില്ലയിലെ വൈക്കം, മീനച്ചിൽ താലൂക്കിന്റെ കുറച്ചുഭാഗങ്ങൾ ഒഴികെയുള്ള പ്രദേശങ്ങൾ തെക്കുംകൂർ രാജവംശത്തിന്റെ ഭാഗമായിരുന്നു. അന്ന് തെക്കുംകൂർ രാജ്യത്തിന്റെ ആസ്ഥാനം ജില്ലയിലെ വെന്നിമലയിലും,  ചങ്ങനാശ്ശേരിയിലെ മണികണ്ഠപുരത്തും, പിന്നീട് പുഴവാതിലെ ലക്ഷ്മീപുരം കൊട്ടാരത്തിലും പിന്നീട് കോട്ടയംത്തെ തളികോട്ടയിലും, ആയിരുന്നു. അനിഴം തിരുനാൾ മാർത്താണ്ഡവർമ്മ തെക്കുംകൂർ ആക്രമിക്കുകയും പിന്നീട് തിരുവിതാംകൂറിലേക്ക് ചേർക്കുകയും ചെയ്യുവരെ പഴയ ആ നാട്ടുരാജ്യത്തിന്റെ തലസ്ഥാനം ചങ്ങനാശ്ശേരിയിൽ ആയിരുന്നു. പിന്നീട് തിരുവിതാംകൂർ സംസ്ഥാനത്തിലെ താലൂക്കായും തിരു-കൊച്ചി സംസ്ഥാനം നിലവിൽ വന്നപ്പോൾ കോട്ടയം പ്രവിശ്യയായും തുടർന്നു പോന്നിരുന്നു. 1956 നവംബർ ഒന്നിന് ഐക്യകേരളം രൂപം കൊണ്ടപ്പോൾ ചങ്ങനാശ്ശേരി താലൂക്കിന്റെ കുറച്ചുപ്രദേശങ്ങൾ കോട്ടയം പ്രവിശ്യയിലെ കുറച്ചു ഭാഗങ്ങളും, ഏറ്റുമാനൂർ താലൂക്കും ചേർത്ത് കോട്ടയം താലൂക്കായി രൂപീകരിക്കുകയും ചെയ്തു. കോട്ടയം താലൂക്ക് രൂപീകരിക്കുന്നതുവഴി പഴയ ഏറ്റുമാനൂർ താലൂക്ക് നിലവിലില്ലാതെപോകുകയും ചെയ്തു

### അതിർത്തികൾ
* വടക്ക് -- 
* കിഴക്ക് -- 
* തെക്ക് --
* പടിഞ്ഞാറ് --

## അവലംബം


വർഗ്ഗം:കോട്ടയം ജില്ലയിലെ താലൂക്കുകൾ
സ്വർണ്ണമത്സ്യം

മനുഷ്യൻ വളർത്താൻ തുടങ്ങിയ ഏറ്റവും ആദ്യത്തെ വളർത്തു മത്സ്യം ആണ് **സ്വർണ മത്സ്യങ്ങൾ**. ശുദ്ധജലമത്സ്യം ആയ ഇവ കാർപ്പ് കുടുംബത്തിൽ പെട്ടവയാണ് . ഏഷ്യൻ വംശജർ  ആയ ഇവയെ ഏകദേശം ആയിരം വർഷം മുൻപ് ചൈനയിൽ ആണ് ആദ്യം വളർത്താൻ തുടങ്ങിയത്.  അതിൽ പിന്നെ കുറയേ ഏറെ സങ്കര ഇനം സ്വർണമത്സ്യം ഉരുത്തിരിഞ്ഞിടുണ്ട്.  

## വളർത്തുന്ന വിവിധ ഇനം സ്വർണ മത്സ്യങ്ങൾ
വേർതിരിച്ചു ഉള്ള നുറ്റാണ്ടുകളുടെ പ്രജനനം കാരണം പല വ്യത്യസ്തങ്ങളായ നിറത്തിൽ ഇന്ന് ഇവയെ കാണാം , ഇവയിൽ ചിലതിനു ഇന്ന് തിരെ സ്വർണ നിറം ഇല്ല.  നിറത്തിൽ മാത്രം അല്ല ശരീര ഘടന, ചിറകുകൾ, കണ്ണ് എന്നിവയില്ലും മാറ്റങ്ങൾ കാണണം. ഇതിൽ ചില സ്വർണ മത്സ്യങ്ങൾ ഇപ്പോൾ അക്വേറിയങ്ങളിൽ മാത്രമേ ജീവിക്കാൻ കഴിയു .ചില പ്രധാന ഇനങ്ങൾ ചുവടെ

## അവലംബം

 --  ഇർവിൻ കാലിക്കറ്റ് 20:36, 26 മേയ് 2011 (UTC)
വർഗ്ഗം:അലങ്കാരമത്സ്യങ്ങൾ
വർഗ്ഗം:ഗോൾഡ്ഫിഷ് ബ്രീഡ്സ്
മെഹ്മൂദ് ധോല്പൂരി

പ്രശസ്തനായ ഹാർമോണിയം വിദ്വാൻ ആണ് **മെഹ്മൂദ് ധോൽപൂരി**(23 മാർച്ച് 1954 - 25 മെയ് 2011). 
## ജീവിതരേഖ
1953 മാർച്ച് 23നു രാജസ്ഥാനിലെ ധോൽപുരിയിലാണ് ഇദ്ദേഹം ജനിച്ചത്. അദ്ദേഹത്തിന്റെ മുത്തച്ഛൻ ബുദ്ധ ഖാൻ അറിയപ്പെടുന്ന സാരംഗി വായനക്കാരനായിരുന്നു തന്റെ പതിനൊന്നാമത്തെ വയസ്സിൽ മുത്തശ്ശനായ ബുദ്ധ ഖാനിൽ നിന്നുമാണ് സംഗീത പഠനം ആരംഭിച്ചത്. ശേഷം പിതാവ് ഉസ്താദ് നസീർ അഹമ്മദ് ഖാൻ പരിശീലനം പൂർത്തിയാക്കി.

ഹാർമോണിയം വിദ്വാന്മാർ പൊതുവേ അവഗണിക്കപ്പെട്ടിരുന്നുവെങ്കിലും ഇദ്ദേഹം പണ്ഡിറ്റ് ഭീംസെൻ ജോഷി, ബീഗം പർവീൺ സുൽത്താന, പണ്ഡിറ്റ് ജസ്‌രാജ്, കിഷോരി അമോൻകർ, ഗിരിജ ദേവി, രാജൻ-സാജൻ മിശ്രസഹോദരന്മാർ തുടങ്ങി മിക്കവാറും എല്ലാ പ്രമുഖർക്കും വേണ്ടി സംഗീതപരിപാടികളിൽ പങ്കെടുത്തു.

## അംഗീകാരങ്ങൾ
2006-ൽ പത്മശ്രീ നൽകി രാഷ്ട്രം ആദരിച്ചു. ഈ ബഹുമതിക്ക് അർഹനാവുന്ന ആദ്യ ഹാർമ്മോണിയം വിദ്വാൻ കൂടിയാണ് ഇദ്ദേഹം.
## അവലംബം

## പുറംകണ്ണികൾ
* 
* 
* 

വർഗ്ഗം:ഹാർമോണിയം വിദ്വാന്മാർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1954-ൽ ജനിച്ചവർ
വർഗ്ഗം:2011-ൽ മരിച്ചവർ
മീനച്ചിൽ താലൂക്ക്

കേരളത്തിലെ കോട്ടയം ജില്ലയിലെ അഞ്ചു താലൂക്കുകളിൽ ഒന്നാണ് **മീനച്ചിൽ താലൂക്ക്**. പാലാ ആണ് ഈ താലൂക്കിന്റെ ആസ്ഥാനം. കോട്ടയം, ചങ്ങനാശ്ശേരി, വൈക്കം, കാഞ്ഞിരപ്പള്ളി എന്നിവയാണ് ജില്ലയിലെ മറ്റു താലൂക്കുകൾ. മീനച്ചിൽ താലൂക്കിൽ 10 ഗ്രാമങ്ങളാണ് ഉള്ളത്. ഈ ഗ്രാമങ്ങളിൽ എല്ലാം തഹസിൽദാറെ സഹായിക്കുന്നത് ഗ്രാമസേവകൻ ആണ്.

## താലൂക്കിലെ തദ്ദേശ സ്വയംഭരണ സ്ഥാപനങ്ങൾ

പാലാ നഗരസഭ,
ഈരാറ്റുപേട്ട നഗരസഭ, 
കടനാട് ഗ്രാമപഞ്ചായത്ത്, 
കരൂർ ഗ്രാമപഞ്ചായത്ത്, 
കൊഴുവനാൽ ഗ്രാമപഞ്ചായത്ത്, 
ഭരണങ്ങാനം ഗ്രാമപഞ്ചായത്ത്, 
മീനച്ചിൽ ഗ്രാമപഞ്ചായത്ത്,
മുത്തോലി ഗ്രാമപഞ്ചായത്ത്,
മേലുകാവ് ഗ്രാമപഞ്ചായത്ത്,
മൂന്നിലവ് ഗ്രാമപഞ്ചായത്ത്,
രാമപുരം ഗ്രാമപഞ്ചായത്ത്,
തലനാട് ഗ്രാമപഞ്ചായത്ത്,
തലപ്പലം ഗ്രാമപഞ്ചായത്ത്,
കടപ്ലാമറ്റം ഗ്രാമപഞ്ചായത്ത്,
കാണക്കാരി ഗ്രാമപഞ്ചായത്ത്, 
കുറവിലങ്ങാട് ഗ്രാമപഞ്ചായത്ത്, 
മരങ്ങാട്ടുപിള്ളി ഗ്രാമപഞ്ചായത്ത്,
ഉഴവൂർ ഗ്രാമപഞ്ചായത്ത്,
വെളിയന്നൂർ ഗ്രാമപഞ്ചായത്ത്,
തിടനാട് ഗ്രാമപഞ്ചായത്ത്,
തീക്കോയി ഗ്രാമപഞ്ചായത്ത്,
പൂഞ്ഞാർ ഗ്രാമപഞ്ചായത്ത്,
പൂഞ്ഞാർ തെക്കേക്കര ഗ്രാമപഞ്ചായത്ത്

## അവലംബം
കാഞ്ഞിരപ്പള്ളി താലൂക്ക്

കേരളത്തിലെ കോട്ടയം ജില്ലയിലെ അഞ്ചു താലൂക്കുകളിൽ ഒന്നാണ് **കാഞ്ഞിരപ്പള്ളി താലൂക്ക്**. കാഞ്ഞിരപ്പള്ളി ആണ് ഈ താലൂക്കിന്റെ ആസ്ഥാനം. കോട്ടയം, ചങ്ങനാശ്ശേരി, മീനച്ചിൽ, വൈക്കം എന്നിവയാണ് ജില്ലയിലെ മറ്റു താലൂക്കുകൾ. കാഞ്ഞിരപ്പള്ളി താലൂക്കിൽ 13 ഗ്രാമങ്ങളാണ് ഉള്ളത് . ഈ ഗ്രാമങ്ങളിൽ എല്ലാം തഹസിൽദാറെ സഹായിക്കുന്നത് ഗ്രാമസേവകൻ ആണ്.

## താലൂക്കിലെ ഗ്രാമങ്ങൾ

കാഞ്ഞിരപ്പള്ളി താലൂക്കിലുൾപ്പെടുന്ന ഗ്രാമങ്ങൾ ഇവയാണ് 

1. ചെറുവള്ളി

2. ചിറക്കടവ്

3. ഇടക്കുന്നം

4. ഇളങ്ങുളം

5. എലിക്കുളം

6. എരുമേലി നോർത്ത്

7. എരുമേലി സൗത്ത്

8. കാത്തിരപ്പള്ളി

9. കൂട്ടിക്കൽ

10. കൂവപ്പള്ളി

11. കോരുത്തോട്

12. മണിമല

13. മുണ്ടക്കയം
## ചരിത്രം

## അതിർത്തികൾ

* വടക്ക് -- 
* കിഴക്ക് --
* തെക്ക് -- 
* പടിഞ്ഞാറ് -- 

## പുറത്തേക്കുള്ള കണ്ണികൾ

## അവലംബം


വർഗ്ഗം:കോട്ടയം ജില്ലയിലെ താലൂക്കുകൾ
ചെങ്ങന്നൂർ താലൂക്ക്

കേരളത്തിലെ ആലപ്പുഴ ജില്ലയിലെ ആറു താലൂക്കുകളിൽ ഒന്നാണ് **ചെങ്ങന്നൂർ താലൂക്ക്**. ചെങ്ങന്നൂർ ആണ് ഈ താലൂക്കിന്റെ ആസ്ഥാനം. അമ്പലപ്പുഴ, ചേർത്തല, കാർത്തികപ്പള്ളി, കുട്ടനാട്, മാവേലിക്കര എന്നിവയാണ് ജില്ലയിലെ മറ്റു താലൂക്കുകൾ. ചെങ്ങന്നൂർ താലൂക്കിൽ 10 ഗ്രാമ പ്ഞ്ചായത്തുകളാണ് ഉള്ളത്. ഈ ഗ്രാമങ്ങളിൽ എല്ലാം തഹസിൽദാറെ സഹായിക്കുന്നത് ഗ്രാമസേവകൻ ആണ്.

## താലൂക്കിലെ ഗ്രാമ പഞ്ചായത്തുകൾ

## ചരിത്രം

## അതിർത്തികൾ
* വടക്ക് -- 
* കിഴക്ക് -- 
* തെക്ക് -- 
* പടിഞ്ഞാറ് -- 

## അവലംബം
ചേർത്തല താലൂക്ക്

കേരളത്തിലെ ആലപ്പുഴ ജില്ലയിലെ ആറു താലൂക്കുകളിൽ ഒന്നാണ് **ചേർത്തല താലൂക്ക്**. ചേർത്തല ആണ് ഈ താലൂക്കിന്റെ ആസ്ഥാനം. അമ്പലപ്പുഴ, ചെങ്ങന്നൂർ, കാർത്തികപ്പള്ളി, കുട്ടനാട്, മാവേലിക്കര എന്നിവയാണ് ജില്ലയിലെ മറ്റു താലൂക്കുകൾ. ചേർത്തല താലൂക്കിൽ 10 ഗ്രാമ പ്ഞ്ചായത്തുകളാണ് ഉള്ളത്.

## അതിർത്തികൾ

* വടക്ക് -- കൈതപ്പുഴ കായൽ
* കിഴക്ക് -- വേമ്പനാട്ട് കായൽ
* തെക്ക് -- അമ്പലപ്പുഴ താലൂക്ക്
* പടിഞ്ഞാറ് -- അറബിക്കടൽ 

## ചേർത്തല താലൂക്കിലെ ഗ്രാമ പഞ്ചായത്തുകൾ
പാണാവള്ളി

മാരാരിക്കുളം വടക്ക്

കടക്കരപ്പള്ളി

കുത്തിയതോട്

ചേർത്തല തെക്ക് ഗ്രാമപഞ്ചായത്ത്
* അരൂർ
* അരൂക്കുറ്റി
* എഴുപുന്ന
* കോടംതുരുത്ത്
* തുറവൂർ
* പെരുമ്പളം
* ചേന്നം പള്ളിപ്പുറം
* പട്ടണക്കാട് ഗ്രാമപഞ്ചായത്ത്
* വയലാർ ഗ്രാമപഞ്ചായത്ത്
*തൈക്കാട്ടുശ്ശേരി ഗ്രാമപഞ്ചായത്ത്
* കഞ്ഞിക്കുഴി ഗ്രാമ പഞ്ചായത്ത്
* തണ്ണീർമുക്കം ഗ്രാമപഞ്ചായത്ത്
* മുഹമ്മ ഗ്രാമപഞ്ചായത്ത്

## ചേർത്തല താലൂക്കിലെ വില്ലേജുകൾ

## അവലംബം
തിരുവനന്തപുരം താലൂക്ക്

കേരളത്തിലെ തിരുവനന്തപുരം ജില്ലയിലെ അഞ്ച് താലൂക്കുകളിൽ ഒന്നാണ് **തിരുവനന്തപുരം താലൂക്ക്**. തിരുവനന്തപുരം ആണ് ഈ താലൂക്കിന്റെ ആസ്ഥാനം. നെടുമങ്ങാട്, ചിറയൻകീഴ്, നെയ്യാറ്റിൻകര, വർക്കല താലൂക്ക് വർക്കല  എന്നിവയാണ് ജില്ലയിലെ മറ്റു താലൂക്കുകൾ. തിരുവനന്തപുരം താലൂക്കിൽ 8 ഗ്രാമങ്ങളാണ് ഉള്ളത്. ഈ ഗ്രാമങ്ങളിൽ എല്ലാം തഹസീൽദാറെ സഹായിക്കുന്നത് ഗ്രാമസേവകൻ ആണ്.

## താലൂക്കിലെ ഗ്രാമ പഞ്ചായത്തുകൾ

## ചരിത്രം

## അതിർത്തികൾ
* വടക്ക് -- കൊല്ലം ജില്ല
* കിഴക്ക് -- തമിഴ്നാട്
* തെക്ക് -- കന്യാകുമാരി ജില്ല , തമിഴ്നാട്
* പടിഞ്ഞാറ് --അറബിക്കടൽ

## പുറത്തേക്കുള്ള കണ്ണികൾ

## അവലംബം
വള്ളിക്കോട് കോട്ടയം

പത്തനംതിട്ട ജില്ലയിലെ  കോന്നിതാലൂക്കിലെ  പ്രമാടം ഗ്രാമപഞ്ചായത്തിലെ//ഒരു വില്ലേജ് ഗ്രാമമാണ് **വള്ളിക്കോട് - കോട്ടയം**. പത്തനംതിട്ടയിൽ നിന്നും 9 കിലോമീറ്റർ ദൂരെയായി അച്ചൻകോവിലാറിന്റെ തീരത്തായാണ് ഈ ഗ്രാമം സ്ഥിതി ചെയ്യുന്നത് കോന്നിയിൽ നിന്ന് 10 കിലോമീറ്റർ ദൂരത്തായി ഈ ഗ്രാമം സ്ഥിതിചെയ്യുന്നു.
## അവലംബം

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
ആലുവ താലൂക്ക്

കേരളത്തിലെ എറണാകുളം ജില്ലയിലെ ഏഴ് താലൂക്കുകളിൽ ഒന്നാണ് **ആലുവ താലൂക്ക്**. ആലുവായാണ് ഈ താലൂക്കിന്റെ ആസ്ഥാനം. കണയന്നൂർ, കൊച്ചി, കോതമംഗലം, കുന്നത്തുനാട്, മൂവാറ്റുപുഴ, പറവൂർ എന്നിവയാണ് ജില്ലയിലെ മറ്റു താലൂക്കുകൾ. ആലുവ താലൂക്കിൽ 10 ഗ്രാമ പഞ്ചായത്തുകളാണ് ഉള്ളത്. ഈ ഗ്രാമങ്ങളിൽ എല്ലാം തഹസിൽദാറെ സഹായിക്കുന്നത് വില്ലേജ് ഓഫീസർമാർ ആണ്.

## താലൂക്കിലെ ഗ്രാമപഞ്ചായത്തുകളും നഗരസഭകളും

 **പാറകടവ് ഗ്രാമപഞ്ചായത്ത്**

* **നെടുമ്പാശേരി ഗ്രാമപഞ്ചായത്ത്**
* **ചെങ്ങമനാട് ഗ്രാമപഞ്ചായത്ത്** 
* **കാലടി ഗ്രാമപഞ്ചായത്ത്**
* **മഞ്ഞപ്ര ഗ്രാമപഞ്ചായത്ത്**
* **തുറവൂർ ഗ്രാമപഞ്ചായത്ത് (എറണാകുളം ജില്ല)**
* **അയ്യമ്പുഴ ഗ്രാമപഞ്ചായത്ത്**
* **മൂക്കന്നൂർ ഗ്രാമപഞ്ചായത്ത്**
* **മലയാറ്റൂർ-നീലേശ്വരം ഗ്രാമ പഞ്ചായത്ത്**
* **കറുകുറ്റി ഗ്രാമപഞ്ചായത്ത്**
* **കാഞ്ഞൂർ ഗ്രാമപഞ്ചായത്ത്**
* **ശ്രീമൂലനഗരം ഗ്രാമപഞ്ചായത്ത്**
* **ആലുവ മുനിസിപ്പാലിറ്റി**
* **അങ്കമാലി മുൻസിപ്പാലിറ്റി**

## ചരിത്രം

## അതിർത്തികൾ
* വടക്ക് -- ചാലക്കുടി താലൂക്ക് (തൃശ്ശൂർ ജില്ല)
* കിഴക്ക് -- മൂവാറ്റുപുഴ കോതമംഗലം കുന്നത്തുനാട് താലൂക്കുകൾ  
* തെക്ക് --കണയന്നൂർ, കൊച്ചി താലൂക്കുകൾ
* പടിഞ്ഞാറ് --പറവൂർ താലൂക്ക്

## അവലംബം
കണയന്നൂർ താലൂക്ക്

കേരളത്തിലെ എറണാകുളം ജില്ലയിലെ ഏഴ് താലൂക്കുകളിൽ ഒന്നാണ് **കണയന്നൂർ താലൂക്ക്**. എറണാകുളത്താണ് ഈ താലൂക്കിന്റെ ആസ്ഥാനം. ആലുവ, കൊച്ചി, കോതമംഗലം, കുന്നത്തുനാട്, മൂവാറ്റുപുഴ, പറവൂർ എന്നിവയാണ് ജില്ലയിലെ മറ്റു താലൂക്കുകൾ. കണയന്നൂർ താലൂക്കിൽ 10 ഗ്രാമ പഞ്ചായത്തുകളാണ് ഉള്ളത്. ഈ ഗ്രാമങ്ങളിൽ എല്ലാം തഹസിൽദാറെ സഹായിക്കുന്നത് ഗ്രാമസേവകൻ ആണ്.

## താലൂക്കിലെ ഗ്രാമ പഞ്ചായത്തുകൾ

## ചരിത്രം

## അതിർത്തികൾ
* **വടക്ക്** -- പറവൂർ താലൂക്ക്
* **കിഴക്ക്** -- ആലുവ, കുന്നത്തുനാട് താലൂക്കുകൾ
* **തെക്ക്** -- ആലപ്പുഴ ജില്ലയിലെ ചേർത്തല, കോട്ടയം ജില്ലയിലെ വൈക്കം താലൂക്കുകൾ
* **പടിഞ്ഞാറ്** -- കൊച്ചി താലൂക്ക്

## അവലംബം
കൊച്ചി താലൂക്ക്

കേരളത്തിലെ എറണാകുളം ജില്ലയിലെ ഏഴ് താലൂക്കുകളിൽ ഒന്നാണ് **കൊച്ചി താലൂക്ക്**. ഫോർട്ട് കൊച്ചിയിലാണ് ഈ താലൂക്കിന്റെ ആസ്ഥാനം. കേരളത്തിലെ ഏറ്റവും ചെറിയ താലൂക്കാണ് കൊച്ചി താലൂക്ക്. ആലുവ, കണയന്നൂർ, കോതമംഗലം, കുന്നത്തുനാട്, മൂവാറ്റുപുഴ, പറവൂർ എന്നിവയാണ് ജില്ലയിലെ മറ്റു താലൂക്കുകൾ. കൊച്ചി താലൂക്കിൽ 10 ഗ്രാമ പഞ്ചായത്തുകളാണ് ഉള്ളത്. ഈ ഗ്രാമങ്ങളിൽ എല്ലാം തഹസിൽദാറെ സഹായിക്കുന്നത് ഗ്രാമസേവകൻ ആണ്.

## ചരിത്രം

## അതിർത്തികൾ
* **വടക്ക്** -- പറവൂർ താലൂക്കും കൊച്ചി കായലും
* **കിഴക്ക്** -- കണയന്നൂർ, പറവൂർ താലൂക്കുകൾ
* **തെക്ക്** -- ആലപ്പുഴ ജില്ലയിലെ ചേർത്തല താലൂക്ക്
* **പടിഞ്ഞാറ്** -- അറബിക്കടൽ

## അവലംബം
കോതമംഗലം താലൂക്ക്

കേരളത്തിലെ എറണാകുളം ജില്ലയിലെ ഏഴ് താലൂക്കുകളിൽ ഒന്നാണ് **കോതമംഗലം താലൂക്ക്**. കോതമംഗലത്താണ് ഈ താലൂക്കിന്റെ ആസ്ഥാനം. ആലുവ, കണയന്നൂർ, കൊച്ചി, കുന്നത്തുനാട്, മൂവാറ്റുപുഴ, പറവൂർ എന്നിവയാണ് ജില്ലയിലെ മറ്റു താലൂക്കുകൾ. കോതമംഗലം താലൂക്കിൽ 10 ഗ്രാമ പഞ്ചായത്തുകളാണ് ഉള്ളത്. ഈ ഗ്രാമങ്ങളിൽ എല്ലാം തഹസിൽദാറെ സഹായിക്കുന്നത് വില്ലേജ് ഓഫീസർമാർ ആണ്.

## താലൂക്കിലെ ഗ്രാമ പഞ്ചായത്തുകൾ

## ചരിത്രം

## അതിർത്തികൾ
* വടക്ക് -- 
* കിഴക്ക് -- 
* തെക്ക് -- 
* പടിഞ്ഞാറ് -- 

## അവലംബം
നെടുമങ്ങാട് താലൂക്ക്

കേരളത്തിലെ തിരുവനന്തപുരം ജില്ലയിലെ ആറ് താലൂക്കുകളിൽ ഒന്നാണ് **നെടുമങ്ങാട് താലൂക്ക്**. നെടുമങ്ങാട് ആണ് ഈ താലൂക്കിന്റെ ആസ്ഥാനം. തിരുവനന്തപുരം, ചിറയൻകീഴ്, നെയ്യാറ്റിൻകര, വർക്കല, കാട്ടാക്കട എന്നിവയാണ് ജില്ലയിലെ മറ്റു താലൂക്കുകൾ. നെടുമങ്ങാട് താലൂക്കിൽ 8 ഗ്രാമ പഞ്ചായത്തുകൾ ആണ് ഉള്ളത്.

## ഗ്രാമപഞ്ചായത്തുകൾ
*അരുവിക്കര
*വെളളനാട്
*വാമനപുരം
*പനവൂർ
*ആനാട്
*വെമ്പായം 
*പുല്ലമ്പാറ
*വിതുര
*മാണിക്കൽ 
*നെല്ലനാട് 
*പുല്ലമ്പാറ 
*

## ചരിത്രം
പണ്ട് നെടുമങ്ങാട് വലിയ ഒരു കാട്ട് പ്രദേശമായിരുന്നു. നെടും കാട് എന്നാണ് അറിയപ്പെട്ടിരുന്നത്. നെടുവൻകാട്  എന്ന പേരാണ് പിന്നീട് നെടുമങ്ങാട് എന്നായി മാറിയത്.

## അതിർത്തികൾ
* വടക്ക് -- 
* കിഴക്ക് --
* തെക്ക് -- 
* പടിഞ്ഞാറ് -- 

## പുറത്തേക്കുള്ള കണ്ണി

## അവലംബം
മുകുന്ദപുരം താലൂക്ക്

കേരളത്തിലെ തൃശ്ശൂർ ജില്ലയിലെ ഏഴു താലൂക്കുകളിൽ ഒന്നാണ് **മുകുന്ദപുരം താലൂക്ക്**. ഇരിഞ്ഞാലക്കുട ആണ് ഈ താലൂക്കിന്റെ ആസ്ഥാനം. ചാവക്കാട്, കൊടുങ്ങല്ലൂർ, തലപ്പിള്ളി, കുന്നംകുളം, തൃശ്ശൂർ, ചാലക്കുടി എന്നിവയാണ് ജില്ലയിലെ മറ്റു താലൂക്കുകൾ. മുകുന്ദപുരം താലൂക്കിൽ ഒരു നഗരസഭയും 13 ഗ്രാമ പഞ്ചായത്തുകളുമാണുള്ളത്.  

പഴയ കൊച്ചി രാജ്യത്തോളം പഴക്കമുള്ള ഒരു ഭൂവിഭാഗമാണ് മുകുന്ദപുരം താലൂക്ക്. കൊച്ചി രാജ്യത്തെ ഏറ്റവും പ്രധാനപ്പെട്ട വ്യാപാരകേന്ദ്രങ്ങൾ പലതും ഈ താലൂക്കിലായിരുന്നു. 2013 മാർച്ച് വരെ സംസ്ഥാനത്തെ ഏറ്റവും വലിയ താലൂക്കുകളിലൊന്നായിരുന്നു മുകുന്ദപുരം താലൂക്ക്. 26 ഗ്രാമപഞ്ചായത്തുകളും രണ്ട് നഗരസഭകളും ഈ താലൂക്കിലുണ്ടായിരുന്നു. താലൂക്കിന്റെ ഒരറ്റത്തുനിന്നും മറ്റേയറ്റം വരെ 115കിലോമീറ്റർ വരെ സഞ്ചരിയ്ക്കേണ്ടതുണ്ടായിരുന്നു. ഇത് പലർക്കും വലിയ ബുദ്ധിമുട്ടുകളുണ്ടാക്കി. തുടർന്ന് 2013 മാർച്ചിൽ മുകുന്ദപുരം താലൂക്ക് വിഭജിച്ച് ചാലക്കുടി താലൂക്ക് രൂപവത്കരിച്ചു. അതോടെ താലൂക്കിന്റെ പകുതിയിലധികം ഭാഗവും നഷ്ടമായി.
 

## താലൂക്കിലെ ഗ്രാമപഞ്ചായത്തുകൾ

# പുത്തൻചിറ ഗ്രാമപഞ്ചായത്ത്
# നെന്മണിക്കര ഗ്രാമപഞ്ചായത്ത്
# തൃക്കൂർ ഗ്രാമപഞ്ചായത്ത്
# പുതുക്കാട് ഗ്രാമപഞ്ചായത്ത്
# അളഗപ്പനഗർ ഗ്രാമപഞ്ചായത്ത്
# പറപ്പൂക്കര ഗ്രാമപഞ്ചായത്ത്
# മുരിയാട് ഗ്രാമപഞ്ചായത്ത്
# പൂമംഗലം ഗ്രാമപഞ്ചായത്ത്
# പടിയൂർ ഗ്രാമപഞ്ചായത്ത്
# വേളൂക്കര ഗ്രാമപഞ്ചായത്ത്
# വെള്ളാങ്ങല്ലൂർ ഗ്രാമപഞ്ചായത്ത്
# കാറളം ഗ്രാമപഞ്ചായത്ത്
# കാട്ടൂർ ഗ്രാമപഞ്ചായത്ത്

## ചരിത്രം

## അതിർത്തികൾ
* വടക്ക് - തൃശ്ശൂർ താലൂക്ക്
* കിഴക്ക് - ചാലക്കുടി താലൂക്ക്
* തെക്ക് - എറണാകുളം ജില്ലയിലെ ആലുവ, പറവൂർ താലൂക്കുകൾ
* പടിഞ്ഞാറ് - കൊടുങ്ങല്ലൂർ താലൂക്ക്

## അവലംബങ്ങൾ


വർഗ്ഗം:തൃശ്ശൂർ ജില്ലയിലെ താലൂക്കുകൾ
കൊടുങ്ങല്ലൂർ താലൂക്ക്

കേരളത്തിലെ തൃശ്ശൂർ ജില്ലയിലെ ആറുതാലൂക്കുകളിൽ ഒന്നാണ് **കൊടുങ്ങല്ലൂർ താലൂക്ക്**. കൊടുങ്ങല്ലൂർ ആണ് ഈ താലൂക്കിന്റെ ആസ്ഥാനം. ചാവക്കാട്, മുകുന്ദപുരം, തലപ്പിള്ളി, കുന്നംകുളം, തൃശ്ശൂർ എന്നിവയാണ് ജില്ലയിലെ മറ്റു താലൂക്കുകൾ. കൊടുങ്ങല്ലൂർ താലൂക്കിൽ ഒരു നഗരസഭയും പത്ത് ഗ്രാമപഞ്ചായത്തുകളുണ് ഉള്ളത്. ഈ ഗ്രാമങ്ങളിൽ എല്ലാം തഹസിൽദാറെ സഹായിക്കുന്നത് ഗ്രാമസേവകൻ ആണ്.

 

## താലൂക്കിലെ ഗ്രാമ പഞ്ചായത്തുകൾ

## ചരിത്രം

## അതിർത്തികൾ
* വടക്ക് - ചാവക്കാട്, തൃശ്ശൂർ താലൂക്കുകൾ
* കിഴക്ക് - മുകുന്ദപുരം, ചാലക്കുടി താലൂക്കുകൾ   
* തെക്ക് - പെരിയാർ (അപ്പുറം എറണാകുളം ജില്ലയിലെ പറവൂർ താലൂക്ക്)
* പടിഞ്ഞാറ് - അറബിക്കടൽ

## അവലംബങ്ങൾ


വർഗ്ഗം:തൃശ്ശൂർ ജില്ലയിലെ താലൂക്കുകൾ
സിയന്നായിലെ ബെർണാർദിൻ

റോമൻ കത്തോലിക്കാ സഭയിലെ ഒരു വിശുദ്ധനാണ് **സിയന്നായിലെ വിശുദ്ധ ബെർണാർദിൻ** (8 സെപ്റ്റംബർ 1380 – 20 മേയ് 1444) . ഫ്രാൻസിസ്‌ക്കൻ വൈദികനും ഒരു സുവിശേഷപ്രഘോഷകനുമായിരുന്നു ബെർണാർദിൻ.
## ജീവിതരേഖ

ഇറ്റലിയിലെ സിയന്നയിൽ ഒരു ഉന്നതകുടുംബത്തിൽ 1380 സെപ്റ്റംബർ 8 - ന് ജനിച്ചു. ബെർണാർദിന്റെ മൂന്നാമത്തെ വയസ്സിൽ അമ്മയും ഏഴാമത്തെ വയസ്സിൽ അച്ചനും മരണമടഞ്ഞു. തുടർന്ന് അദ്ദേഹം അമ്മായിയായ ഡയാനയുടെ സംരക്ഷണത്തിൽ വളർന്നു.

ബെർണാർഡിൻ 1403-ൽ ഫ്രാൻസിസ്‌ക്കൻ സഭയിൽ ചേർന്നു.1444 മെയ്‌ 20-ന്‌ അദ്ദേഹം അന്തരിച്ചു.  നിക്കോളാസ്‌ അഞ്ചാമൻ മാർപാപ്പ ബെർണാർഡിനെ 1450-ൽ വിശുദ്ധനായി പ്രഖ്യാപിച്ചു.

## അവലംബം

* 

വർഗ്ഗം:1380-ൽ ജനിച്ചവർ
വർഗ്ഗം: 1444-ൽ മരിച്ചവർ
വർഗ്ഗം:സെപ്റ്റംബർ 8-ന് ജനിച്ചവർ
വർഗ്ഗം:മേയ് 20-ന് മരിച്ചവർ

വർഗ്ഗം: കത്തോലിക്കാസഭയിലെ വിശുദ്ധർ
പറവൂർ താലൂക്ക്

കേരളത്തിലെ എറണാകുളം ജില്ലയിലെ ഏഴ് താലൂക്കുകളിൽ ഒന്നാണ് **പറവൂർ താലൂക്ക്**. പറവൂരാണ് ഈ താലൂക്കിന്റെ ആസ്ഥാനം. ആലുവ, കണയന്നൂർ, കൊച്ചി, കോതമംഗലം, കണയന്നൂർ, മൂവാറ്റുപുഴ എന്നിവയാണ് ജില്ലയിലെ മറ്റു താലൂക്കുകൾ. പറവൂർ താലൂക്കിൽ 10 ഗ്രാമ പഞ്ചായത്തുകളാണ് ഉള്ളത്. ഈ ഗ്രാമങ്ങളിൽ എല്ലാം തഹസിൽദാറെ സഹായിക്കുന്നത് ഗ്രാമസേവകൻ ആണ്.

## താലൂക്കിലെ ഗ്രാമ പഞ്ചായത്തുൾ

പള്ളിപ്പുറം 

## ചരിത്രം

## അതിർത്തികൾ
* **വടക്ക്** -- തൃശൂർ ജില്ല
* **കിഴക്ക്** -- ആലുവ താലൂക്ക്
* **തെക്ക്** -- കണയന്നൂർ താലൂക്ക്
* **പടിഞ്ഞാറ്** -- കൊച്ചി താലൂക്ക്

## അവലംബം
ചെറുതിരുനാവായ ശിവക്ഷേത്രം

മലപ്പുറം ജില്ലയിൽ (കേരളം, ഇന്ത്യ) തവനൂർ ഗ്രാമപഞ്ചായത്തിൽ പുണ്യനദിയായ ഭാരതപ്പുഴയുടെ തീരത്തുള്ള പുരാതന ശിവക്ഷേത്രമാണ് ക്ഷേത്രമാണ് **തവനൂർ ചെറുതിരുനാവായ മഹാദേവക്ഷേത്രം**. പാർവതീസമേതനായ ശിവനാണ് ഇവിടെ സങ്കല്പം. ഉപദേവനായി ഗണപതി മാത്രമേ ഇവിടെയുള്ളൂ. ഇവിടെനിന്ന് അല്പം മാറി ബ്രഹ്മാവിന്റെ ചെറിയൊരു ക്ഷേത്രം കാണാം. ത്രിമൂർത്തികളിലൊരാളാണെങ്കിലും ബ്രഹ്മാവിന് ലോകത്ത് ക്ഷേത്രങ്ങൾ അത്യപൂർവമാണെന്നത് ഇതിന്റെ പ്രാധാന്യം വർദ്ധിപ്പിയ്ക്കുന്നു. ശിവക്ഷേത്രത്തിന് എതിർവശത്തായി ഭാരതപ്പുഴയുടെ വടക്കേ തീരത്താണ് മഹാവിഷ്ണുവിന്റെ പ്രതിഷ്ഠയുള്ള പ്രസിദ്ധമായ തിരുനാവായ നാവാമുകുന്ദക്ഷേത്രം സ്ഥിതിചെയ്യുന്നത്. ഒരേ സ്ഥലത്ത് ത്രിമൂർത്തികളുടെ സാന്നിധ്യമുള്ള ഈ പുണ്യഭൂമിയിൽ ബലിതർപ്പണം നടത്തുന്നത് ഗംഗാനദീതീരത്ത് ഗയയിൽ തർപ്പണം ചെയ്യുന്നതു തുല്യമെന്ന് വിശ്വാസം. ഇതിഹാസ പ്രശസ്തമായ മാമാങ്കം ഉത്സവം നടന്നിരുന്നത് ഈ ക്ഷേത്രങ്ങളുടെ പരിസരത്ത് വെച്ചായിരുന്നു. പഴയ കേരളത്തിലെ നൂറ്റെട്ട് ശിവക്ഷേത്രങ്ങളിൽ പറയുന്ന ശിവക്ഷേത്രമാണ് ഇത്...

മഹാദേവ മനോഹരാ മഹാമന്ത്രാധിപപ്രഭോ മഹാമായ ഭഗവതി പ്രിയ നിന്നെ തൊഴുന്നേൻ പരന്നീടും പ്രപഞ്ചത്തിൽ പകൽ രാത്രികളേ ചേർത്തു പരമാർഗ്ഗം ദീരമാകും പരമേശ തൊഴുന്നേൻ(2) കടിത്വമേറീടും നല്ല പുലിത്തോലും മരവുരിം ഉടുത്തണിഞ്ഞിരിക്കുന്ന ഉമാകാന്ത തൊഴുന്നേൻ ഹരേദേവ മഹാദേവ സദാശിവ തൊഴുന്നേൻ മഹാശൈലാധിപ നിന്നെ ഇതാ വാഴ്ത്തി തൊഴുന്നേൻ സമസ്തകോടികൾ ചേർന്നു നമശ്ശിവായ മന്ത്രത്തെ നടയ്ക്കൽ നിന്നിതാ കൂപ്പി സ്തുതിച്ച് കൊണ്ടിരിപ്പൂ സമസ്താപരാധവും ക്ഷമിച്ച് കൊണ്ട് അകത്തുള്ളൊരു ഇരുട്ടിനെ അകറ്റുവാൻ ഇതാ ഇന്ന് തൊഴുന്നേൻ (2) ഹരേദേവാ മഹാദേവാ സദാശിവാ തൊഴുന്നേൻ മഹാശൈലാധിപ നിന്നെ ഇതാ വാഴ്ത്തി തൊഴുന്നേൻ മഹാദേവാ.. ..മഹേശ്വരാ.. ..
250px|ലഘുചിത്രം|ഇടത്ത്‌|ക്ഷേത്രം

## അവലംബം


വർഗ്ഗം:നൂറ്റെട്ട് ശിവക്ഷേത്രങ്ങൾ
വർഗ്ഗം:മലപ്പുറം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
തൃശ്ശൂർ താലൂക്ക്

കേരളത്തിലെ തൃശ്ശൂർ ജില്ലയിലെ ആറു താലൂക്കുകളിൽ ഒന്നാണ് **തൃശ്ശൂർ താലൂക്ക്**. തൃശ്ശിവപേരൂർ ആണ് ഈ താലൂക്കിന്റെ ആസ്ഥാനം. ചാവക്കാട്, കൊടുങ്ങല്ലൂർ, തലപ്പിള്ളി, മുകുന്ദപുരം, ചാലക്കുടി, കുന്നംകുളം എന്നിവയാണ് ജില്ലയിലെ മറ്റു താലൂക്കുകൾ. തൃശ്ശൂർ താലൂക്കിൽ 10 ഗ്രാമപഞ്ചായത്തുകളാണ് ഉള്ളത്. ഈ ഗ്രാമങ്ങളിൽ എല്ലാം തഹസിൽദാറെ സഹായിക്കുന്നത് ഗ്രാമസേവകൻ ആണ്.

## താലൂക്കിലെ ഗ്രാമ പഞ്ചായത്തുകൾ

## ചരിത്രം

## അതിർത്തികൾ
* വടക്ക്: തലപ്പിള്ളി, ചാവക്കാട് താലൂക്കുകൾ
* കിഴക്ക്: പാലക്കാട് ജില്ലയിലെ ആലത്തൂർ താലൂക്ക് 
* തെക്ക്: മുകുന്ദപുരം, ചാലക്കുടി താലൂക്കുകൾ
* പടിഞ്ഞാറ്: ചാവക്കാട് താലൂക്ക്

## അവലംബങ്ങൾ


വർഗ്ഗം:തൃശ്ശൂർ ജില്ലയിലെ താലൂക്കുകൾ
ഗൂഗിൾ സ്ട്രീറ്റ് വ്യൂ

ഗൂഗിൾ മാപ്സിന്റെ ഭാഗമായ ഒരു പദ്ധതിയാണ് **ഗൂഗിൾ സ്ട്രീറ്റ് വ്യൂ**. ഈ സംവിധാനം മൂലം പാതയുടെ ചുറ്റുപാടും 360 ഡിഗ്രിയിലുള്ള ദൃശ്യങ്ങൾ കമ്പ്യൂട്ടർ സഹായത്താൽ ഗൂഗിൾ മാപ്‌സിലൂടെ കാണുവാൻ സാധിക്കുന്നതാണ്. 2007-ൽ അമേരിക്കയിലാണ് ഗൂഗിൾ സ്ട്രീറ്റ് വ്യൂവിന് തുടക്കമിട്ടത്. 27 രാജ്യങ്ങളിൽ ചിത്രീകരണം നടത്തിയശേഷം ഇന്ത്യയിൽ ബാംഗ്ലൂരിലാണ് ആദ്യമായി ചിത്രീകരണം ആരംഭിച്ചത്. .

കൂട്ടിച്ചേർത്ത വിആർ(VR) ഫോട്ടോഗ്രാഫുകളുടെ ഇന്ററാക്ടീവിലി പനോരമാസ് ഗൂഗിൾ സ്ട്രീറ്റ് വ്യൂ പ്രദർശിപ്പിക്കുന്നു. ഭൂരിഭാഗം ഫോട്ടോഗ്രാഫിയും ചെയ്യുന്നത് കാറിലാണ്, എന്നാൽ ചിലത് ട്രൈസൈക്കിൾ, ഒട്ടകം, ബോട്ട്, സ്നോമൊബൈൽ, വെള്ളത്തിനടിയിലുള്ള ഉപകരണം വഴി, കാൽനടയാത്ര എന്നിവയിലൂടെയാണ് ചെയ്യുന്നത്.
## ചരിത്രവും സവിശേഷതകളും

ഗൂഗിൾ സ്പോൺസർ ചെയ്യുന്ന സ്റ്റാൻഫോർഡ് യൂണിവേഴ്‌സിറ്റി റിസർച്ച് പ്രോജക്റ്റായ സ്റ്റാൻഫോർഡ് സിറ്റിബ്ലോക്ക് പ്രോജക്റ്റിനൊപ്പം 2001-ൽ സ്ട്രീറ്റ് വ്യൂ ആരംഭിച്ചു. പ്രോജക്റ്റ് 2006 ജൂണിൽ അവസാനിക്കുകയും അതിന്റെ സാങ്കേതികവിദ്യ സ്ട്രീറ്റ് വ്യൂവിലേക്ക് തിരികെകൊണ്ടുവരികുകയും ചെയ്തു.
*2007: ഇമ്മേഴ്‌സീവ് മീഡിയ കമ്പനി സാങ്കേതികവിദ്യ ഉപയോഗിച്ച് യുണൈറ്റഡ് സ്റ്റേറ്റ്സിൽ മെയ് 25-ന് തുടങ്ങി.
*2008: മാൻഹട്ടനിലെ തിരക്കേറിയ തെരുവുകളുടെ ഫോട്ടോകളിൽ മുഖം മങ്ങിക്കുന്ന സാങ്കേതികവിദ്യ പരീക്ഷിക്കുന്നതായി മെയ് മാസത്തിൽ ഗൂഗിൾ പ്രഖ്യാപിച്ചു.മുഖങ്ങൾക്കായി ഗൂഗിളിന്റെ ഇമേജ് ഡാറ്റാബേസിൽ തിരയാനും അവയെ മങ്ങിക്കാനുള്ള സാങ്കേതികവിദ്യ കമ്പ്യൂട്ടർ അൽഗോരിതം വഴി ഉപയോഗിക്കുന്നു.സ്ട്രീറ്റ് വ്യൂ ഗൂഗിൾ എർത്ത് 4.3, ആപ്പിൾ ഐഫോണിലെ മാപ്സ് ആപ്ലിക്കേഷൻ, എസ്60(S60) 3-ാമത്തെ പതിപ്പിനുള്ള മാപ്സ് ആപ്ലിക്കേഷൻ എന്നിവയിൽ സംയോജിപ്പിച്ചു. നവംബറിൽ, മാപ്‌സിന്റെ 2ഡി വ്യൂവിൽ നിന്ന് സ്ട്രീറ്റ് വ്യൂവിന്റെ 3ഡി കാഴ്‌ചയിലേക്ക് കണക്‌റ്റ് ചെയ്യുന്നതിനുള്ള  ഉപയോക്തൃ ഇന്റർഫേസ് ഘടകമായി ഡ്രാഗ് ആൻഡ് ഡ്രോപ്പ് പെഗ്‌മാൻ ഐക്കൺ അവതരിപ്പിച്ചു. സ്ട്രീറ്റ് വ്യൂവിനുള്ള ഡാറ്റ കിട്ടുന്ന ഗൂഗിൾ മാപ്‌സിലെ ഒരു പ്രത്യേക കൂട്ടം കോർഡിനേറ്റുകളിലേക്ക് പെഗ്‌മാൻ ഇടപ്പെടുമ്പോൾ, സ്ട്രീറ്റ് വ്യൂ തുറക്കുകയും മാപ്പ് വിൻഡോ മുഴുവൻ ഏറ്റെടുക്കുകയും ചെയ്യുന്നു.
*2009: ഒരു ഫുൾ സ്‌ക്രീൻ ഓപ്ഷന്റെ ആമുഖം. സ്‌മാർട്ട് നാവിഗേഷൻ അവതരിപ്പിച്ചു, ഉപയോക്താക്കൾക്ക് അവർ കാണാൻ ആഗ്രഹിക്കുന്ന സ്ഥലത്തോ വസ്തുവിലോ അവരുടെ കഴ്‌സർ ഉപയോഗിച്ച് ഇരട്ട-ക്ലിക്കുചെയ്‌ത് പനോരമകൾക്ക് ചുറ്റും നാവിഗേറ്റ് ചെയ്യാൻ അനുവദിക്കുന്നു.
*മെയ് 2011: ബിസിനസുകളുടെ ഇൻഡോർ കാഴ്ചകൾ (ഗൂഗിൾ ബിസിനസ് ഫോട്ടോകൾ) പ്രഖ്യാപിച്ചു.നിരവധി മാസങ്ങൾ നീണ്ട പരീക്ഷണ ഘട്ടത്തിന് ശേഷം, ഒരു ശരത്കാലത്താണ് പദ്ധതി സജീവമായി നടപ്പിലാക്കിയത്.
*നവംബർ 2012: ആൻഡ്രോയിഡ് 4.2 പുറത്തിറക്കിയതോടെ, പിന്തുണയ്ക്കുന്ന ഉപകരണങ്ങൾ ഉപയോഗിച്ച് സ്വന്തം പനോരമകൾ സംഭാവന ചെയ്യാൻ ഗൂഗിൾ ഉപയോക്താക്കളെ ക്ഷണിക്കുന്നു. മാപ്‌സിൽ നീല സർക്കിൾ ഐക്കണുകളുള്ള ഉപയോക്താക്കൾ സംഭാവന ചെയ്ത പനോരമകൾ ഗൂഗിൾ ഹൈലൈറ്റ് ചെയ്യുന്നു. ലോകത്തെ കണ്ടെത്താനാകുന്ന സ്ഥലങ്ങളെ ഹൈലൈറ്റ് ചെയ്യുന്നതിനായി കമ്പനി ഒരു വെബ്‌സൈറ്റും സൃഷ്ടിച്ചു.
*2013: ബിസിനസ്സ് ഇന്റീരിയർ കാഴ്ചകൾ ചെറിയ ഓറഞ്ച് സർക്കിളുകളായി കാണിക്കുന്നു. കടകൾ, കഫേകൾ, മറ്റ് പരിസരങ്ങൾ എന്നിവ പോലുള്ള ബിസിനസ്സുകൾക്ക് അവരുടെ പരിസരത്തിന്റെ ഇന്റീരിയറിന്റെ പനോരമിക് ഇമേജുകൾ എടുക്കുന്നതിന് ഫോട്ടോഗ്രാഫറമാരെ ഏർപ്പെടുത്താവുന്നതാണ്, അവ സ്ട്രീറ്റ് വ്യൂവിൽ ഉൾപ്പെടുത്തും.സ്ട്രീറ്റ് വ്യൂ ട്രെക്കർ (ബാക്ക്പാക്ക് മൗണ്ടഡ് ക്യാമറ) കടമെടുക്കാനും ഗൂഗിൾ മാപ്സിലേക്ക് ഇമേജറി സംഭാവന ചെയ്യാനും മൂന്നാം കക്ഷികളെ അനുവദിക്കുന്നതിന് ഗൂഗിൾ ഒരു പ്രോഗ്രാം സജ്ജമാക്കുന്നു.

## അവലംബം

## പുറത്തേക്കുള്ള കണ്ണികൾ
* ഔദ്യോഗിക വെബ്‌സൈറ്റ്

വർഗ്ഗം:ഗൂഗിൾ സേവനങ്ങൾ
ഭക്ഷ്യ സുരക്ഷ

ലഘുചിത്രം|വലത്ത്‌|ആഫ്രിക്ക ഭക്ഷ്യ സുരക്ഷ
ഒരു സമൂഹത്തിലെ എല്ലാ അംഗങ്ങൾക്കും അവരവർക്കാവശ്യമായ അളവിൽ സുരക്ഷിതവും പോഷകസമ്പുഷ്ടവുമായ ആഹാരം ലഭ്യമാകുകയും അത് നേടാനാവശ്യമായ
സാഹചര്യം എല്ലാവർക്കും ഉണ്ടാകുകയും ചെയ്യുന്ന അവസ്ഥയാണ് ***ഭക്ഷ്യ സുരക്ഷ***. ഏതൊരു കുടുംബത്തിനും പട്ടിണിയും വിശപ്പും ഭീഷണി സൃഷ്ടിക്കാത്ത സ്ഥിതിയാണ് ഭക്ഷ്യ സുരക്ഷ മൂലം സംജാതമാകുന്നത്. എല്ലാ വർഷവും ***ജൂൺ 7*** ഭക്ഷ്യ സുരക്ഷ ദിനമായി ആചരിക്കുന്നു. ലോകത്ത് ഒരു വിഭാഗം ജനങ്ങൾ അമിതാഹാരം മൂലമുള്ള ആരോഗ്യപ്രശ്നങ്ങൾ നേരിടുമ്പോൾ ഗണ്യമായ മറ്റൊരു വിഭാഗം അവശ്യം വേണ്ട ആഹാരം ലഭിക്കാത്തതിൻറെ ഫലമായി പോഷകാഹാരക്കുറവ് മൂലമുള്ള രോഗങ്ങൾക്ക് കീഴ് പ്പെടുന്ന സാഹചര്യം നിലവിലുണ്ട്.

## നിർവചനം
യു.എൻ  ഏജൻസിയായ ഫുഡ് ആൻഡ്  അഗ്രിക്കൾച്ചർ ഓർഗനൈസേഷൻ (FAO) , അമേരിക്കയിലെ കൃഷി വകുപ്പ് (United States Department of Agriculture - USDA) എന്നിവയുടെ നിർവചനങ്ങളാണ് കൂടുതൽ അംഗീകാരം നേടിയിട്ടുള്ളവ.
ആരോഗ്യകരവും ഊർജ്ജസ്വലവുമായ ജീവിതത്തിനായി സുരക്ഷിതവും പോഷകസമ്പുഷ്ടവുമായ ആഹാരം, 
എല്ലാ ജനങ്ങൾക്കും എല്ലാ കാലത്തും, ആവശ്യത്തിന്  അവരുടെ ഭക്ഷണത്തിൽ ഉൾപ്പെടുത്തക്ക നിലയിൽ ഭൗതികവും സാമൂഹികവും സാമ്പത്തകവുമായി അവ ആർജിക്കാനുള്ള ശേഷി നിലനിൽക്കുമ്പാഴാണ് ഭക്ഷ്യ സുരക്ഷ ഉണ്ടാകുന്നതെന്ന് എഫ്.എ.ഒ വ്യക്തമാക്കുന്നു.
യു.എസ്.ഡി.എ. യുടെ നിർവചനപ്രകാരം ഒരു കുടുംബത്തിൻറെ ഭക്ഷ്യ സുരക്ഷ കൊണ്ട്  അതിലെ അംഗങ്ങൾക്കെല്ലാം ഏതു കാലത്തും ആരോഗ്യകരവും ഊർജ്ജസ്വലവുമായ ജീവിതത്തിനായി ആവശ്യത്തിന് ആഹാരം നേടാൻ കഴിയുന്ന അവസ്ഥയാണ് അർത്ഥമാക്കുന്നത്. സുരക്ഷിതവും പോഷകസമ്പുഷ്ടവുമായ ആഹാരത്തിൻറെ ലഭ്യതയും സമൂഹത്തിന് സ്വീകാര്യമായ വിധത്തിൽ (മോഷണം തുടങ്ങിയ മാർഗങ്ങളിലൂടെയല്ലാതെ) അവ ആർജിക്കാൻ കഴിയലും ഭക്ഷ്യ സുരക്ഷയിൽ പ്രാഥമികമായി വേണ്ടവയാണ്. 

## അവലംബം